open-index/open-wikipedia-markdown huggingface dataset:
അൽഫോൺസ (നടി)

ദക്ഷിണേന്ത്യൻ ചലച്ചിത്ര വ്യവസായത്തിൽ, പ്രത്യേകിച്ച്  സഹകഥാപാത്രങ്ങൾ, അതിഥി വേഷങ്ങൾ എന്നിവയിലൂടെ പ്രശസ്തയായ ഒരു ഇന്ത്യൻ ചലച്ചിത്ര നടിയാണ് **അൽഫോൻസ** . 

## കരിയർ
കമൽ ഹാസൻ നായകനായി അഭിനയിച്ച കെ.എസ്. രവികുമാറിന്റെ പഞ്ചതന്ത്രം (2002) എന്ന ചലച്ചിത്രത്തിൽ സഹനടിയായി ഏതാനും രംഗങ്ങളിൽ പ്രത്യക്ഷപ്പെട്ട അവർ പിന്നീട് കാതൽ സഡുഗുഡു  (2003) എന്ന ചിത്രത്തിൽ വിക്രമിന്റെ നായികയായും അഭിനയിച്ചു.

## സ്വകാര്യ ജീവിതം
തമിഴ്‌നാട്ടിലാണ് അൽഫോൺസ ജനിച്ചത്. അവരുടെ ഇളയ സഹോദരൻ റോബർട്ട് ഒരു നൃത്തസംവിധായകനാണ്. കൂടാതെ നടനായും അദ്ദേഹം ചില ചിത്രങ്ങളോടൊപ്പം പ്രവർത്തിച്ചിട്ടുണ്ട്.  നടനായ വിനോദിനൊപ്പം ഏതാണ്ട് രണ്ട് വർഷത്തോളം  സജീവ ബന്ധത്തിൽ ഏർപ്പെട്ടിരുന്നു. 2012 മാർച്ചിൽ അമിതമായി ഉറക്ക ഗുളികകൾ കഴിച്ച് അൽഫോൻസ ആത്മഹത്യയ്ക്ക് ശ്രമിച്ചുവെങ്കിലും മരണത്തിൽനിന്ന് രക്ഷപ്പെട്ടു. വിനോദിന്റെ മരണത്തിൽ നടിയുടെ പങ്കിനെക്കുറിച്ച് സംശയം ജനിപ്പിച്ചതായി അക്കാലത്ത് ചില പത്രറിപ്പോർട്ടുകൾ പുറത്തുവന്നിരുന്നു.   ഇത്തരം ആരോപണങ്ങൾ അടിസ്ഥാനരഹിതമാണെന്ന് അവർ പിന്നീട് പറഞ്ഞു. സാമ്പത്തിക പ്രശ്‌നങ്ങൾ കാരണം നിർത്തിവച്ചിരുന്ന *കാവസം* എന്ന സിനിമയിൽ മുരളിക്കൊപ്പം വിനോദ് *നായകനായി* അഭിനയിച്ചിട്ടുണ്ടെന്നും എന്നാൽ അര പതിറ്റാണ്ട് കാലത്തോളം കഠിനാധ്വാനം നടത്തിയിട്ടും സിനിമകളിൽ ഒരു അഭിനേതാവെന്ന നിലയിൽ പരാജയപ്പെട്ടത് കാരണം അയാൾ വിഷാദാവസ്ഥയിലായിരുന്നുവെന്നും ഇതാവാം ആത്മഹത്യക്കു കാരണം എന്നും അവർ പറഞ്ഞിരുന്നു.

## ചലച്ചിത്രങ്ങൾ

## അവലംബം

## പുറത്തേക്കുള്ള കണ്ണികൾ

* 

വർഗ്ഗം:കന്നഡചലച്ചിത്ര നടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:ജീവിച്ചിരിക്കുന്നവർ
ഗ്രേഡിയന്റ് ഡിസെന്റ്

അവകലജം കാണാൻ സാധിക്കുന്ന ഫലനങ്ങളെ (Differentiable Function) ഒപ്റ്റിമൈസ് ചെയ്യാൻ ഉപയോഗിക്കുന്ന ഒരു രീതിയാണ് **ഗ്രേഡിയന്റ് ഡിസെന്റ് (Gradient descent)**.  ഗ്രേഡിയന്റ് ഡിസെന്റ് ഉപയോഗിച്ച് കുറഞ്ഞ പ്രാദേശിക വിലയാണ് (Local Minima) കണ്ട് പിടിക്കാൻ സാധിക്കുക.
## വിവരണം
ഗ്രേഡിയന്റ് ഡിസെന്റ് പ്രവർത്തിക്കുന്നത് ഇപ്രകാരമാണ്. F(\mathbf{x}) ആണ് മിനിമൈസ് ചെയ്യേണ്ട ഫലനം എന്ന് കരുതുക. ആദ്യം ആകസ്മികമായി (Randomly) \mathbf{a} എന്ന ഒരു ബിന്ദു തെരഞ്ഞെടുക്കുന്നു. അതായത് \mathbf{x}ന്  \mathbf{a}എന്ന വില നൽകുന്നു. \mathbf{a} എന്ന ബിന്ദുവിൽ ആ ഫലനത്തിന്റെ അവകലജം സാധ്യമാണെന്നും (Differentiable at point a) കരുതുക. F(\mathbf{x}) ന്റെ കുറഞ്ഞ വില കണ്ട് പിടിക്കാൻ അവകലജത്തിന്റെ എതിർ ദിശയിൽ സഞ്ചരിക്കുക. അതായത് Fന്റെ  \mathbf{a}യിലെ  അവകലജം \nabla F(\mathbf{a}) ആണെങ്കിൽ -\nabla F(\mathbf{a}) ദിശയിൽ സഞ്ചരിക്കുക. അതായത്, 
: \mathbf{a}_{n+1} = \mathbf{a}_n-\gamma\nabla F(\mathbf{a}_n)

\nabla F(\mathbf{a})  നെ ഗ്രേഡിയന്റ് എന്ന് വിളിക്കുന്നു. \gamma പൂജ്യത്തിലും ഉയർന്ന ഒരു വിലയായിരിക്കും. -\nabla F(\mathbf{a})ദിശയിൽ എന്ത് നിരക്കിൽ സഞ്ചരിക്കണം എന്ന് തീരുമാനിക്കുന്നത് ഈ വിലയാണ്.

## പുറം കണ്ണികൾ
* Using gradient descent in C++, Boost, Ublas for linear regression
* Series of Khan Academy videos discusses gradient ascent
* Online book teaching gradient descent in deep neural network context
* 

വർഗ്ഗം:ഗണിതം
ചർച്ച് ആർക്കിടെക്ചർ

ക്രിസ്ത്യൻ പള്ളികളുടെ കെട്ടിടങ്ങളുടെ വാസ്തുവിദ്യയെ സൂചിപ്പിക്കുന്നതാണ് **ചർച്ച് ആർക്കിടെക്ചർ** എന്ന സംജ്ഞ. ക്രിസ്തുമതത്തിന്റെ ഉദ്ഭവം മുതലിന്നോളമുള്ള വർഷങ്ങളിലായി ഇത് വികാസം പ്രാപിച്ചു വന്നു. 
ചെറിയ ചെറിയ നവീകരണങ്ങളിലൂടെയാണ് ചർച്ച് ആർക്കിടെക്ചർ വികാസമാരംഭിക്കുന്നത്. ഒപ്പം മറ്റു വാസ്തുവിദ്യകൾ സ്വാംശീകരിച്ചുകൊണ്ട് മുന്നേറിയ നിർമ്മാണ രീതികൾ പലപ്പോഴും വിശ്വാസരീതികളുടെ മാറ്റങ്ങൾക്കനുസൃതമായി മാറിക്കൊണ്ടിരുന്നു. പ്രാദേശികമായും സാമ്പ്രദായികമായുമൊക്കെയുള്ള സ്വാധീനങ്ങളും ചർച്ച് ആർക്കിടെക്ചറിന്റെ വികാസത്തെ നയിച്ചുവന്നു. ബൈസന്റിയത്തിലെ വലിയ പള്ളികൾ, റോമനെസ്ക് വാസ്തുകലാ പള്ളികൾ, ഗോതിക് കത്തീഡ്രലുകൾ, നവോത്ഥാനകാല ബസിലിക്കകൾ എന്നിവയൊക്കെയായിരുന്നു നിർമ്മാണ ശൈലികളായി കണക്കാക്കപ്പെട്ടിരുന്നത്. ഇടവക പള്ളികൾ കേന്ദ്രീകരിച്ചായിരുന്നു, സാധാരണ ക്രൈസ്തവരുടെ മതകീയ ജീവിതം നിലനിന്നിരുന്നത് എന്ന് പറയാം. ഇവയിൽ പ്രാദേശികമായ സ്വാധീനങ്ങളും തന്മൂലമുള്ള വൈവിധ്യങ്ങളും പ്രകടമായി കാണാറുണ്ട്.   
## പുറത്തേക്കുള്ള കണ്ണികൾ
*EnVisionChurch.org, Commentaries and case studies on modern church building and architecture
*Photographs of European cathedrals, monasteries and cloisters
*Digital collection with floor plans, details, sections, and elevations of three Buffalo churches from the University at Buffalo Libraries

വർഗ്ഗം:വാസ്തുകല
വർഗ്ഗം:ക്രിസ്ത്യൻ പള്ളികളുടെ വാസ്തുകല
വർഗ്ഗം:ക്രിസ്ത്യൻ പള്ളികൾ
സംവൃതവ്യൂഹം

പുറത്തേയ്ക്കോ അകത്തേയ്ക്കോ ദ്രവ്യത്തെ കടത്തിവിടാത്ത തരം വ്യൂഹങ്ങളാണ് **സംവൃതവ്യൂഹം** അഥവാ **Closed System**.  ഇത് ഊർജ്ജത്തെ കടത്തിവിടുകയില്ല.  

## ഭൗതികശാസ്ത്രത്തിൽ

### ഉദാത്തബലതന്ത്രത്തിൽ

ബലതന്ത്രപ്രകാരം സംവൃതവ്യൂഹം എന്നാൽ പ്രാന്തവുമായി (surroundings) ദ്രവ്യത്തെ വിനിമയം ചെയ്യാത്തതും എന്നാൽ യാതൊരു സഞ്ചിത ബാഹ്യബലത്തിന്റെ അധീനതയിലല്ലാത്തതുമായ ഭൗതികവ്യൂഹമാണ്.   ബലതന്ത്രത്തിലെ സംവൃതവ്യൂഹമെന്നാൽ താപഗതികത്തിലെ thermodynamics ഒരു കവചിതവ്യൂഹം isolated system പോലെതന്നെയാണ്. ഒരു പ്രത്യേക പ്രശ്നനിർദ്ധാരണമോ പരീക്ഷണമോ ചെയ്യുന്ന സമയത്ത് അതിന്റെ ഫലത്തെ ബാധിച്ചേയ്ക്കാവുന്ന ഘടകങ്ങളെ പരിമിതപ്പെടുത്തുന്നതിനാണ് സംവൃതവ്യൂഹം ഉപയോഗിക്കുന്നത്. 

### താപഗതികത്തിൽ

താപഗതികത്തിൽ ഒരു സംവൃതവ്യൂഹം എന്നാൽ ദ്രവ്യത്തെ വിനിമയം ചെയ്യാത്തതും എന്നാൽ ഊർജ്ജത്തെ യാന്ത്രികപ്രവൃത്തിയായോ താപമായോ വിനിമയം ചെയ്യുന്നതുമായ വ്യൂഹമാണ‌്. ഒരു കവചിതവ്യൂഹം ഊർജ്ജമോ ദ്രവ്യമോ പ്രാന്തവുമായി വിനിമയം ചെയ്യുന്നില്ല.  അതേസമയം വിവൃതവ്യൂഹമാകട്ടെ ദ്രവ്യത്തെയും ഊർജ്ജത്തെയും കടത്തിവിടുന്നു.  

ഒരേ ഇനം ആറ്റങ്ങളോ തന്മാത്രകളോ മാത്രമുളള ഒരു ലഘുവ്യൂഹത്തിന് സുനിശ്ചിത എണ്ണം ദ്രവ്യകണികകളേ ഉണ്ടാകുകയുളളു.  എന്നാൽ, രാസപ്രവർത്തനത്തിന് വിധേയമാകുന്ന വ്യൂഹങ്ങളിൽ വിവിധ തരം തന്മാത്രകൾ ഉണ്ടാക്കപ്പെടുകയും നശിപ്പിക്കപ്പെടുകയും ചെയ്യും.  ഇത്തരം സന്ദർഭങ്ങളിൽ മൗലിക ആറ്റങ്ങളുടെ ആകെ എണ്ണം അതേപടി നിലനിർത്തപ്പെട്ടു എന്നതിന്റെ അടിസ്ഥാനത്തിലാണ് ആ വ്യൂഹം സംവൃതവ്യൂഹം എന്ന് പറയപ്പെടുന്നത്.  ഗണിതപരമായി:

\sum_{j=1}^m a_{ij}N_j=b_i
ഇതിൽ N_j എന്നാൽ ജെ-തരം (j-type) തന്മാത്രകളുടെ എണ്ണം, a_{ij} എന്നാൽ *j* തന്മാത്രയിലെ *i* എന്ന മൂലകത്തിന്‌റെ ആറ്റങ്ങളുടെ എണ്ണവും *b*i എന്നാൽ *i* എന്ന മൂലകത്തിന്റെ ആകെ ആറ്റങ്ങളുടെ എണ്ണവും ആണ്. വ്യൂഹം സംവൃതമായതിനാൽ ഇവ അചരമായി നിലനിൽക്കും.  വ്യൂഹത്തിലെ ഓരോ മൂലകത്തിനും ഇതുപോലുളള ഓരോ സൂത്രവാക്യം ഉണ്ടായിരിക്കും. 

സങ്കീർണമായ താപഗതികപ്രശ്നങ്ങൾ നിർദ്ധാരണം ചെയ്യുമ്പോൾ സംവൃതവ്യൂഹത്തിന് വളരെ പ്രാധാന്യമുണ്ട്.  സംവൃതവ്യൂഹം ഉപയോഗിക്കുകവഴി പ്രശ്നത്തിന്റെയോ പരീക്ഷണത്തിന്റെയോ ഫലങ്ങളെ സ്വാധീനിക്കാവുന്ന ബാഹ്യഘടകങ്ങളെ ഒഴിവാക്കി ഫലനിർണയം അനായാസമാക്കുന്നതിന് സം സഹായകമാകും. താപസന്തുലനത്തിലൂടെ സന്ദർഭത്തെ ലഘൂകരിക്കേണ്ടി വരുന്ന സന്ദർഭങ്ങളിലും സംവൃതവ്യൂഹം ഉപയോഗപ്രദമാണ്.

## രസതന്ത്രത്തിൽ
രസതന്ത്രത്തിൽ ഒരു സംവൃതവ്യൂഹം എന്നാൽ അഭികാരകങ്ങളും ഉത്പന്നങ്ങളും വ്യൂഹത്തിൽ നിന്നും രക്ഷപ്പെടാതെ താപത്തെ മാത്രം സ്വതന്ത്രമായി പുറത്തുപോകാനനുവദിക്കുന്ന വ്യൂഹമാണ്.  താപസന്തുലനം ആവശ്യമായ പരീക്ഷണങ്ങൾ നടത്തുമ്പോഴാണ് സംവൃതവ്യൂഹം ഉപോയോഗിക്കുന്നത്.

## ഇവയും കാണുക
* വ്യൂഹസിദ്ധാന്തം
* ചലനാത്മക വ്യൂഹം (Dynamical system )
* കവചിത വ്യൂഹം
* വിവൃത വ്യൂഹം
* സംവേദനവും പ്രതികരണവും
* താപഗതിക വ്യൂഹങ്ങൾ

## അവലംബം

വർഗ്ഗം:വ്യവസ്ഥാസിദ്ധാന്തം
രസമലൈ

കിഴക്കൻ ഇന്ത്യയിൽ പ്രചാരത്തിലുള്ള ഒരു മധുര പലഹാരമാണ് **രസമലൈ (Ras malai)**. ബംഗാളിലാണ് ഇത് കൂടുതലായി ഉള്ളത്. പാകിസ്ഥാനിലും ഇത് പ്രചാരത്തിലുണ്ട്. 

## ചേരുവകൾ
പാലാണ് പ്രധാന ചേരുവ. പാൽ പിരിച്ച് ഉണ്ടാക്കുന്ന പനീർ ചെറിയ ഉണ്ടകളാക്കി ചെറുതായി പരത്തി പഞ്ചസാര പാനിയിൽ വേവിച്ചെടുക്കും. ഇത് ബദാമും പിസ്തയും കുങ്കുമപ്പൂവും ഒക്കെ ചേർത്ത പാലിൽ മുക്കി വെച്ചെടുക്കുന്നതാണ് രസമലൈ.
## അവലംബം
വർഗ്ഗം:ഇന്ത്യൻ മധുരപലഹാരങ്ങൾ
വനേസ എർസ്‌കൈൻ

ഒരു അമേരിക്കൻ വീൽചെയർ ബാസ്‌ക്കറ്റ്ബോൾ കളിക്കാരിയാണ് **വനേസ എർസ്‌കൈൻ** (ജനനം: 12 ജൂലൈ 1994). 2016-ലെ സമ്മർ പാരാലിമ്പിക്‌സിൽ സ്വർണം നേടി. വിസ്കോൺസിൻ-വൈറ്റ്വാട്ടർ സർവകലാശാലയ്ക്കുവേണ്ടി കളിച്ചു. 2013-ലെ യൂത്ത് പരപൻ അമേരിക്കൻ ഗെയിംസിൽ പങ്കെടുത്തു.

## അവലംബം


വർഗ്ഗം:1994-ൽ ജനിച്ചവർ
എഡിത്ത് വുൾഫ്

ടി 54 ക്ളാസിഫിക്കേഷനിൽ മത്സരിച്ച സ്വിസ് മുൻ വീൽചെയർ റേസറാണ് എഡിത്ത് വുൾഫ് (നീ ഹങ്കലർ, ജനനം 30 ജൂലൈ 1972) 400 മീറ്റർ മുതൽ മാരത്തൺ ദീർഘദൂര മത്സരങ്ങളിൽ വോൾഫ് മത്സരിച്ചു. ഒപ്പം ഒന്നിലധികം ലോക, പാരാലിമ്പിക് ഗെയിംസ് വിജയിയുമാണ്. ബെർലിൻ മാരത്തോൺ (2011), ബോസ്റ്റൺ മാരത്തോൺ (2002, 2006), ന്യൂയോർക്ക് മാരത്തോൺ (2004, 2005, 2007, 2008, 2009) എന്നിവയിൽ വനിതാ വീൽചെയർ മൽസരത്തിൽ വിജയിച്ച വോൾഫിന് എട്ട് പ്രധാന മാരത്തോൺ കിരീടങ്ങളും ലഭിച്ചിട്ടുണ്ട്.

## ആദ്യകാല ജീവിതം
22-ാം വയസ്സിൽ ഹങ്കലർ ഒരു വാഹനാപകടത്തിൽപ്പെട്ടു. അത് അവരുടെ കാലുകൾ തളരാനിടയായി. രണ്ടുവർഷത്തിനുശേഷം അവർ വീൽചെയർ റേസിംഗ് ആരംഭിച്ചു.

## അത്‌ലറ്റിക്സ് കരിയർ
2004-ലെ ഒളിമ്പിക് ഗെയിംസിൽ വനിതകളുടെ 800 മീറ്റർ വീൽചെയറിന്റെ പ്രകടന കായികരംഗത്ത് ആറാം സ്ഥാനത്തെത്തി. 2004-ലെ സമ്മർ പാരാലിമ്പിക്‌സിലും പങ്കെടുത്തു. അവിടെ 1500 മീറ്റർ, 5000 മീറ്റർ ഓട്ടങ്ങളിൽ വെള്ളി മെഡൽ നേടി. 2008-ലെ പാരാലിമ്പിക്‌സിൽ 1500 മീറ്ററിൽ വെങ്കലവും മാരത്തോണിൽ ഒരു സ്വർണവും നേടി. 2008-ലെ പാരാലിമ്പിക്‌സിൽ 1500 മീറ്ററിൽ വെങ്കലവും മാരത്തണിൽ ഒരു സ്വർണവും നേടി. 5000 മീറ്ററിലെ ഫൈനലിലേക്ക് അവർ മുന്നേറി, പക്ഷേ ഓട്ടം അവസാനിക്കുന്നതിന് തൊട്ടുമുമ്പ് മറ്റൊരു വീൽചെയറുമായി കൂട്ടിയിടിച്ചു വീണു. അപകടത്തിൽ കോളർബോൺ ഒടിഞ്ഞതിനാൽ ഓട്ടത്തിന്റെ റീ-റണ്ണിൽ പങ്കെടുക്കുന്നതിൽ നിന്ന് അയോഗ്യനാക്കപ്പെട്ടു.

2004, 2005, 2007, 2008, 2009 വർഷങ്ങളിൽ ന്യൂയോർക്ക് സിറ്റി മാരത്തണിലെ വനിതാ വീൽചെയർ വിഭാഗത്തിൽ അവർ വിജയിച്ചു. ടി‌സി‌എസ് ന്യൂയോർക്ക് സിറ്റി മാരത്തൺ റേസ് വാരത്തിൽ 2018 നവംബർ 1 ന് ന്യൂയോർക്ക് റോഡ് റണ്ണേഴ്സ് അവരെ ബഹുമാനിച്ചു. .

## അവലംബം

## ബാഹ്യ ലിങ്കുകൾ
* 
* 

വർഗ്ഗം:1972-ൽ ജനിച്ചവർ
യൂലിയ ബാറ്റെൻ‌കോവ

ക്രോസ്-കൺട്രി സ്കീയിംഗിലും ബയാത്ത്‌ലോണിലും മത്സരിക്കുന്ന ഉക്രേനിയൻ നോർഡിക് സ്കീയറാണ് **യൂലിയ ബാറ്റെൻ‌കോവ-ബൗമാൻ** (Yuliia, Yuliya, Yulia, അല്ലെങ്കിൽ ജൂലിയ എന്നും അറിയപ്പെടുന്നു; ജനനം: സെപ്റ്റംബർ 20, 1983). തുടർച്ചയായി മൂന്ന് വിന്റർ പാരാലിമ്പിക്‌സിൽ മത്സരിച്ച അവർ 13 വെള്ളിയും വെങ്കലവും നേടിയിട്ടുണ്ട്.

## കരിയർ
ഉക്രേനിയൻ സോവിയറ്റ് സോഷ്യലിസ്റ്റ് റിപ്പബ്ലിക്കിലെ ക്രിമിയയിൽ സിംഫെറോപോളിൽ 1983 സെപ്റ്റംബർ 20 ന് ബാറ്റെൻകോവ ജനിച്ചു. കുട്ടിക്കാലത്ത് അവർ ആർട്ടിസ്റ്റിക് ജിംനാസ്റ്റിക്സിൽ പങ്കെടുത്തു. എട്ടാമത്തെ വയസ്സിൽ റോഡപകടത്തിൽ അമ്മയും സഹോദരനും മരിച്ചു. അപകടത്തിൽ ബാറ്റെൻ‌കോവയുടെ വലതുകാൽ നഷ്ടപ്പെട്ടു. പരിക്ക് കാരണം അവർ ജിംനാസ്റ്റിക്സ് ഉപേക്ഷിച്ചു. അച്ഛനോടൊപ്പം അവർ കോവലിലേക്ക് മാറി. അവിടെ അദ്ദേഹം വീണ്ടും വിവാഹം കഴിച്ചു. അക്കൗണ്ടിംഗിൽ യോഗ്യത നേടിയ ബാറ്റെൻ‌കോവ സ്കൂളിൽ നിന്ന് ബിരുദം നേടി. പഠനകാലത്ത് വികലാംഗർക്കായുള്ള ഫൗണ്ടേഷൻ ഫോർ സപ്പോർട്ടിങ് സ്പോർട്സിൽ അവരെ പരിചയപ്പെടുത്തി. അവർ ആദ്യം ട്രാക്ക്, ഫീൽഡ് ഇവന്റുകളിൽ പങ്കെടുത്തു. പക്ഷേ പാരാലിമ്പിക് ഗെയിംസിന് പോകാൻ ആഗ്രഹിച്ച അവർ വേനൽക്കാല ഇവന്റുകളിലെ കടുത്ത മത്സരം കാരണം വിന്റർ സ്പോർട്സിലേക്ക് മാറി. അവർ ഓപ്പൺ ഇന്റർനാഷണൽ യൂണിവേഴ്‌സിറ്റി ഓഫ് ഹ്യൂമൻ ഡെവലപ്‌മെന്റിൽ "ഉക്രെയ്ൻ" പഠിച്ചു.

തുടർച്ചയായി മൂന്ന് വിന്റർ പാരാലിമ്പിക്‌സുകളിൽ ആദ്യം 2006-ലെ പാരാലിമ്പിക്സ് ടൂറിനിലും 2010 ലും 2014 ലും ബാറ്റെൻ‌കോവ മത്സരിച്ചു. ക്രോസ്-കൺട്രി സ്കീയിംഗിലും ബയാത്ത്ലോണിലും ഓരോ ഗെയിമുകളിലും അവർ മെഡലുകൾ നേടിയിട്ടുണ്ട്. ടൂറിൻ ഗെയിംസിന് ശേഷം, ബാറ്റെൻ‌കോവയ്ക്ക് ഉക്രേനിയൻ സർക്കാർ ലുത്സ്കിൽ ഒരു അപ്പാർട്ട്മെന്റ് നൽകി. കൂടാതെ അവർ പങ്കെടുത്ത മൂന്ന് വിന്റർ പാരാലിമ്പിക്‌സിൽ മെഡലുകൾ നേടിയതിന് മറ്റ് സാമ്പത്തിക അവാർഡുകളും നൽകി.2014 ലെ വിന്റർ പാരാലിമ്പിക്സ് സമാപന ചടങ്ങിനിടെ, റഷ്യൻ ഫെഡറേഷൻ ക്രിമിയ പിടിച്ചടക്കിയതിൽ പ്രതിഷേധിച്ച് മെഡലുകൾ മൂടിയ ഉക്രേനിയൻ മെഡൽ ജേതാക്കളിൽ ഒരാളാണ് ബാറ്റെൻ‌കോവ. അതിനുശേഷം അവർ പറഞ്ഞു, "ഞങ്ങളുടെ രാജ്യം വിഭജിക്കുന്നതും അതിന്റെ ഒരു ഭാഗം ഉക്രെയ്നിൽ നിന്ന് ഒഴിവാക്കുന്നതിലും ഞങ്ങളുടെ പ്രതിഷേധവും വിയോജിപ്പും കാണിക്കുന്നത് ഇങ്ങനെയാണ്. ക്രിമിയ എന്റെ മാതൃരാജ്യമാണ്. ഞാൻ ജനിച്ച സ്ഥലമാണ്. തീർച്ചയായും ഞാൻ അതിനെക്കുറിച്ച് വിഷമിക്കുന്നു. എനിക്ക് വേണം സമാധാനം".

## അവലംബം

## ബാഹ്യ ലിങ്കുകൾ
* 

വർഗ്ഗം:1983-ൽ ജനിച്ചവർ
രജിത രാമചന്ദ്രപ്പുലവർ

ഫോക് ലോർ യുവ പുരസ്‌കാരം നേടിയ തോൽപ്പാവക്കൂത്ത് കലാകാരിയാണ് **രജിത രാമചന്ദ്രപ്പുലവർ**. 
## ജീവിതരേഖ
പ്രശസ്ത തോൽപ്പാവക്കൂത്ത് കലാകാരൻ കവളപ്പാറ രാമചന്ദ്രപ്പുലവരുടെയും രാജലക്ഷ്മിയുടെയും മകളാണ്. ഒറ്റപ്പാലം മുനിസിപ്പാലിറ്റിയുടെ കീഴിലുള്ള തോൽപ്പാവക്കൂത്ത് പഠനകേന്ദ്രത്തിലെ അധ്യാപികയാണ്. തോൽപ്പാവക്കൂത്തിലെ സ്ത്രീസാന്നിധ്യം ആധുനിക വേദിയിൽ എന്ന വിഷയത്തിൽ നടത്തിയ പഠനത്തിനാണ് രജിത രാമചന്ദ്രപ്പുലവർക്ക് 2020 ൽ ഫോക് ലോർ യുവ പുരസ്‌കാരം ലഭിച്ചത്. തോൽപ്പാവ നിർമാണത്തിലൂടെയാണ് രജിത ഈ കലാരംഗത്തേക്ക് കാലൂന്നുന്നത്. പിന്നീട് അവതരണത്തിലേക്കും പ്രവേശിച്ച് പിതാവിനൊപ്പം മഹാബലി ചരിതം, ചണ്ഡാലഭിക്ഷുകി, കൊറോണ പാവക്കൂത്ത് തുടങ്ങി ഒട്ടേറെ പുതുമയാർന്ന പരിപാടികൾ ആവിഷ്‌കരിക്കുന്നതിൽ മുഖ്യപങ്ക് വഹിച്ചു. സിങ്കപ്പൂർ, തായ്‌ലാൻഡ്, യൂറോപ്പ് തുടങ്ങിയ വിദേശ രാജ്യങ്ങളിലും തോൽപ്പാവക്കൂത്ത് അവതരിപ്പിച്ചിട്ടുണ്ട്. സംസ്ഥാന സർക്കാരിന്റെ 1000 യുവ കലാകാരൻമാർക്കുള്ള ഫെല്ലോഷിപ്പും ലഭിച്ചിട്ടുണ്ട്.

## പുരസ്കാരങ്ങൾ
* കേരള ഫോക് ലോർ അക്കാദമി യുവ പുരസ്‌കാരം (2018)
* സംസ്ഥാന സർക്കാരിന്റെ 1000 യുവ കലാകാരൻമാർക്കുള്ള ഫെല്ലോഷിപ്പു്

## അവലംബം


വർഗ്ഗം:തോൽപ്പാവക്കൂത്ത് കലാകാരന്മാർ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ
വർഗ്ഗം:നാടൻ കലകളുടെ അവതാരകർ
കുടുംബ വാർത്തകൾ

അലി അക്ബർ സംവിധാനം ചെയ്ത് മിലൻ ജലീൽ നിർമ്മിച്ച് 1998-ൽ പുറത്തിറങ്ങിയ ഒരു മലയാളചലച്ചിത്രമാണ് ***കുടുംബവാർത്തകൾ***. ജഗദീഷ്, ജഗതി ശ്രീകുമാർ, ഇന്നസെന്റ്, കലാഭവൻ മണി, കൽപ്പന എന്നിവരാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത്.  

## കഥാസംഗ്രഹം
സ്ത്രീസ്വാതന്ത്ര്യത്തിന്റെ പേരിൽ നരുന്തുപോലുള്ള ഒരു പെൺകുട്ടിയെ വഴിതെറ്റിക്കുന്ന സ്ത്രീസമൂഹമാണ് ഈ ചിത്രത്തിന്റെ പ്രമേയം. ഉദ്യോഗസ്ഥയും തന്റേടിയുമായ മീരയുടെ (കൽപ്പന) ചൊൽപ്പടിയ്ക്കൊത്തു നയിക്കുന്ന ഒരു ജീവിതമാണ് ഭർത്താവ് ഗോവിന്ദൻറേത് (ജഗതി) . അയാൾ പ്രതിഷേധിക്കുമ്പോഴെല്ലാം അവൾ പൂർവ്വാധികം ശക്തിയിൽ അയാളോട് പ്രതികരിക്കുന്നു. ഇതിനിടയിൽ അയൽക്കാരനായ ദേവദാസിന്റെ (ജഗദീഷ്)  സ്വസ്ഥമായ കുടുംബജീവിതമാണ് ഗോവിന്ദനെ അഹങ്കാരിയാക്കുന്നതെന്ന് ചിന്തയിൽ പാർവ്വതിയുടെ (രഹ്ന നവാസ്) മനസിലേയ്ക്ക്  ഭർത്താവിൻറെ കുറ്റങ്ങൾ കുത്തിവെക്കാൻ ആരംഭിക്കുന്നു. അതിനിടയിൽ അവളുടെ അമ്മൂമ്മയും ഉപദേശങ്ങളിലൂടെ അവളെ  അഹങ്കാരിയാക്കുന്നുണ്ട്. അവളുടെ രണ്ടാനമ്മയും (മങ്ക മഹേഷ്) അച്ഛനെ (ഇന്നസെന്റ്)  സംശയിക്കുന്ന സ്ത്രീയാണ്. അവരുടെ ഓഫീസിലെ പ്യൂൺ ലോനായ്(കലാഭവൻ മണി)  ഈ കനലിനെ കൂടുതൽ ഊതിക്കത്തിക്കുന്നു. ഈ സാഹചര്യങ്ങളിൽ വിടരുന്ന നനുത്ത തമാശകളാണ് ഈ ചിത്രത്തെ മുന്നോട്ട് നയിക്കുന്നതും ആകർഷകമാക്കുന്നതും.

## അഭിനേതാക്കൾ
}||
|}

## ഗാനങ്ങൾ
*ഗാനരചന: എസ്. രമേശൻ നായർ
*സംഗീതം:  ബേണി ഇഗ്നേഷ്യസ്

## അവലംബം

## പുറത്തേക്കുള്ള കണ്ണികൾ
*   
* 
വർഗ്ഗം:1998-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അലി അക്ബർ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജഗതി-കല്പന ജോഡി
വർഗ്ഗം:ബേണി ഇഗ്നേഷ്യസ് സംഗീതം പകർന്ന ചലച്ചിത്രങ്ങൾ
വർഗ്ഗം:എസ്. രമേശൻ നായർ ഗാനങ്ങളെഴുതിയ ചലച്ചിത്രങ്ങൾ
എം. അപ്പു പണിക്കർ

ഫോക്‌ലോർ അക്കാദമിയുടെ മികച്ച ഗ്രന്ഥരചനയ്ക്കുള്ള അവാർഡ് ലഭിച്ച മറത്തുകളി കലാകാരനും ഗവേഷകനുമാണ്  **ഓണക്കുന്നിലെ എം.അപ്പു പണിക്കർ**. 
## ജീവിതരേഖ
വെള്ളൂർ ചന്തൻ മെമ്മോറിയൽ എൽ.പി.
സ്കൂൾ അധ്യാപകനായിരുന്ന അപ്പു പണിക്കർ അധ്യാപനത്തോടൊപ്പം മറത്തുകളിരംഗത്തും സജീവമായിരുന്നു. അരനൂറ്റാണ്ട് കാലത്തോളം മറുത്തുകളി രംഗത്തുള്ള അപ്പു പണിക്കർ സ്വന്തമായി എഴുതിയുണ്ടാക്കിയ ശ്ലോകങ്ങളാണ് പന്തലിൽ അവതരിപ്പിച്ചിരുന്നത്. ഈ ശ്ലോകങ്ങളുടെ സമാഹാരമായ ‘വസന്തരാഗം’ എന്ന പുസ്തകത്തിനാണ് അവാർഡ്. 

2006-ൽ കൊഴുമ്മൽ മാക്കീൽ മുണ്ട്യക്കാവിൽനിന്ന് വീരശൃംഖല ലഭിച്ചിട്ടുണ്ട്‌.
## കൃതികൾ
### വസന്തരാഗം
പൂരക്കളി, മറത്തുകളി സാഹിത്യമാണ് ഈ ഗ്രന്ഥത്തിന്റെ ഉള്ളടക്കം. അമ്പത് വർഷക്കാലത്തോളം വിവിധക്ഷേത്രങ്ങളിൽ മറത്തുകളി അവതരിപ്പിക്കുമ്പോൾ
സംസ്കൃതത്തിലും മലയാളത്തിലും സ്വയംരചിച്ച കവിതകളായിരുന്നു അപ്പു പണിക്കർ ഉപയോഗിച്ചിരുന്നത്. ഈ കവിതകളുടെ സമാഹാരമാണ് വസന്തരാഗം. പൂരക്കളി-മറത്തുകളി രംഗത്ത് ആദ്യമായാണ് ഇത്തരമൊരുകൃതി പ്രസിദ്ധീകരിക്കുന്നത്. കൃപാസ് തൃക്കരിപ്പൂരാണ് പുസ്തകം പ്രസിദ്ധീകരിച്ചിരിക്കുന്നത്. 

## പുരസ്കാരങ്ങൾ
* ഫോക്‌ലോർ അക്കാദമിയുടെ മികച്ച ഗ്രന്ഥരചനയ്ക്കുള്ള അവാർഡ് 
## അവലംബം


വർഗ്ഗം:നാടൻ കലകളുടെ അവതാരകർ
വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ
ഏകകേന്ദ്രവൃത്തങ്ങൾ

ജ്യാമിതിയിൽ ഒരേ അക്ഷമോ കേന്ദ്രമോ പങ്കിടുന്ന വസ്തുക്കളെയാണ‌്‌ **ഏകകേന്ദ്രീയം**(**Concentric**) അഥവാ **ഏകാക്ഷീയം**(**Coaxial**) എന്നു പറയപ്പെടുന്നത്.  വൃത്തങ്ങൾ, സമബഹുഭുജങ്ങൾ, സമബഹുഫലകങ്ങൾ (regular polyhedron) , ഗോളങ്ങൾ  എന്നിവ ഒരേ കേന്ദ്രബിന്ദു പങ്കിട്ടുകൊണ്ട് ഏകകേന്ദ്രീയമാകാം. വൃത്തസ്തംഭങ്ങൾക്ക്  പോലെ ഒരേ അക്ഷം പങ്കിട്ടുകൊണ്ട് ഏകാക്ഷീയവുമാകാം

വർഗ്ഗം:വൃത്തങ്ങൾ
ബഹുഫലകം

മുഖങ്ങൾ ബഹുഭുജമായതും വക്കുകൾ ഋജുവായതുമായ ത്രിമാന രൂപങ്ങളെയാണ് ജ്യാമിതിയിൽ **ബഹുഫലകം (Polyhedron)** എന്നുപറയുന്നത്.
സംഗാമി രേഖകൾ

ഒരേ ബിന്ദുവിൽ കൂടി കടന്നുപോകുന്ന രേഖകളെയാണ് **സംഗാമി രേഖകൾ (Concurrent lines)** എന്നുപറയുന്നത്. 
*ഒരു ത്രികോണത്തിന്റെ ഉന്നതികൾ, സമഭാജികൾ,  മാധ്യങ്ങൾ, ലംബസമഭാജികൾ എന്നിവ സംഗാമിരേഖകളാണ്.
*ഒരു സമബഹുഭുജത്തിന്റെ വികർണരേഖകൾ സംഗാമികളാണ്.
*വൃത്തത്തിന്റെ ചാപങ്ങളുടെ ലംബസമഭാജികൾ വൃത്തകേന്ദ്രത്തിലൂടെയുളള സംഗാമി രേഖകളാണ്.

വർഗ്ഗം:രേഖകൾ
വർഗ്ഗം:ഗണിതം
രമേഷ് കുറുപ്പ്

2018-ലെ ഫോക്‌ലോർ അക്കാദമിയുടെ യുവപ്രതിഭാ പുരസ്കാരം നേടിയ മുടിയേറ്റ് കലാകാരനാണ് രമേഷ് കുറുപ്പ് .
## ജീവിതരേഖ
കാളിവേഷത്തിലും മുടിയേറ്റിലും കുലപതിയായി അറിയപ്പെടുന്ന കിഴക്കേ വാരാണാട്ട് നാരായണക്കുറുപ്പിന്റെ മകനാണ്. ആറ് വയസ്
മുതൽ അച്ചന്റെ കൂടെ കളിയരങ്ങിൽ പോയി തുടങ്ങിയ രമേഷ് മുടിയേറ്റിലെ പ്രധാന വേഷമായ
ഭദ്രകാളിയുടെ വേഷമാണ് പതിനഞ്ച് വർഷമായി കെട്ടുന്നത്. അച്ചൻ നാരായണ കുറുപ്പായിരുന്നു ഭദ്രകാളി വേഷം കെട്ടിയിരുന്നത്. പ്രായാധിക്യത്തെ തുടർന്ന് ഇപ്പോൾ അച്ചന് പകരക്കാരനായിരിക്കുകയാണ്.  നാരായണക്കുറുപ്പിന്റെ കളരിക്ക് ലഭിച്ച യുനസ്‌കോ അംഗീകാരത്തിൽ രമേഷിന്റെ കാളിവേഷം പ്രത്യേകം പരാമർശിക്കപ്പെട്ടിട്ടുണ്ട്.

സഹോദരൻ വി.എൻ.സുരേഷും മുടിയേറ്റ് കലാകാരനാണ്.

## പുരസ്കാരങ്ങൾ
* 2018-ലെ ഫോക്‌ലോർ അക്കാദമിയുടെ യുവപ്രതിഭാ പുരസ്കാരം 
## അവലംബം


വർഗ്ഗം:നാടൻ കലകളുടെ അവതാരകർ
വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ
കെ.പി. വേലായുധൻ

കേരള ഫോക്‌ലോർ അക്കാദമി പുരസ്കാരം നേടിയ കേത്രാട്ടമെന്ന കലാരൂപത്തിന്റെ അവതാരകനാണ് എഴുമങ്ങാട് കളരിക്കപ്പറമ്പിൽ കെ.പി. വേലായുധൻ. പറയ സമുദായത്തിലെ കേത്രാട്ടമെന്ന കലാരൂപത്തിന് ജനകീയത നേടിക്കൊടുത്തതിനാണ് പുരസ്‌കാരം ലഭിച്ചത്.
## ജീവിതരേഖ
ഉത്സവങ്ങളിലും മറ്റും അധികമാരും ശ്രദ്ധിക്കപ്പെടാതെയുണ്ടായിരുന്ന പറയവേലയിലെ കേത്രാട്ടം കളിയെയാണ് വേലായുധന്റെ നേതൃത്വത്തിൽ പുതിയ തരത്തിലേക്ക് ചിട്ടപ്പെടുത്തിയത്. താളം, പാട്ട്, ചുവട്, ആട്ടം എന്നിവയൊക്കെ കൂട്ടിയിണക്കി ഏതരങ്ങിലും അവതരിപ്പിക്കാമെന്ന രൂപത്തിലേക്കാണ്
കേത്രാട്ടത്തെ ചിട്ടപ്പെടുത്തിയത്. പതിനഞ്ച് വർഷത്തോളമായി സംസ്ഥാനത്തെ വിവിധ ഭാഗങ്ങളിലും സർക്കാർ പരിപാടികളിലും കേത്രാട്ടമെന്ന കലാരൂപം അവതരിപ്പിക്കുന്നു.

സർവീസ് സഹകരണബാങ്കിൽനിന്ന്‌ വിരമിച്ചശേഷം ഈറ്റ, മുള എന്നിവകൊണ്ടുള്ള കരകൗശലരംഗത്തും നാടൻ കലാരംഗത്തും സജീവമാണ്. ഭാര്യ പി.എസ്. രാധാമണിയും കേത്രാട്ടം കലാകാരിയാണ്. വിനീത്
രണദിവെ, വൃന്ദ എന്നിവർ മക്കളാണ്.

## പുരസ്കാരങ്ങൾ
* കേരള ഫോക്‌ലോർ അക്കാദമി പുരസ്കാരം (2018)
## അവലംബം


വർഗ്ഗം:നാടൻ കലകളുടെ അവതാരകർ
വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ
സ്വസ്ഥം ഗൃഹഭരണം

അലി അക്ബർ സംവിധാനം ചെയ്ത് കമറുദ്ദീൻ കെ. നിർമ്മിച്ച 1999-ൽ പുറത്തിറങ്ങിയ ഒരു മലയാളചലച്ചിത്രമാണ് ***സ്വസ്ഥം ഗൃഹഭരണം***. ചിത്രത്തിൽ മുകേഷ്, ജഗതി ശ്രീകുമാർ, സുകന്യ, ജഗദീഷ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ഈ ചിത്രത്തിന് ബെർണി-ഇഗ്നേഷ്യസ് സംഗീതം നൽകി. ഗാനങ്ങൾ എഴുതിയത് ചിറ്റൂർ ഗോപി ആണ് .

## കഥാസംഗ്രഹം
ഗ്രാമത്തിലെ സാമൂഹ്യ സേവന രംഗത്തു പ്രശസ്തനായ വ്യക്തിയും പരേതനുമായ ബാലൻ മാസ്റ്ററുടെ മകനാണ് ഉണ്ണി (മുകേഷ്). ഉണ്ണി തൊഴിലില്ലാത്തതിനാൽ ഒരു ജീവിതം ആരംഭിക്കാനും മത്സ്യക്കച്ചവടക്കാരനായി  ജോലിചെയ്യാനും തീരുമാനിക്കുന്നു. എന്നിരുന്നാലും അയാൾ വിപണിയിലെ ഒരു ഗുണ്ടയായ മൂരി മൂസയുമായി പ്രശ്നത്തിലാകുന്നു. പ്രാദേശിക കച്ചവടക്കാരായ വീരഭദ്രൻ നായർ (രാജൻ പി ദേവ്), ഭാർഗ്ഗവക്കുറുപ് (എൻ.എഫ്. വർഗ്ഗീസ്) എന്നിവർ തമ്മിലുള്ള മത്സരത്തിലേക്ക് ഇത് ഉണ്ണിയെ വലിച്ചിഴയ്ക്കുന്നു.

## അഭിനേതാക്കൾ
}||
|}

## ഗാനങ്ങൾ

* ഗാനരചന: ചിറ്റൂർ ഗോപി 
*സംഗീതം: ബേണി ഇഗ്നേഷ്യസ് 

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അലി അക്ബർ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജഗതി-കല്പന ജോഡി
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
വർഗ്ഗം:ജി. മുരളി ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:മധു അടൂർ ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:Pages with unreviewed translations
സോഫി കംലിഷ്

ടി 44 ഇവന്റുകളിലെ സ്പ്രിന്റ് ഇവന്റുകളിൽ മത്സരിക്കുന്ന ബ്രിട്ടീഷ് പാരാലിമ്പിക് അത്ലറ്റാണ് **സോഫി കംലിഷ്** (ജനനം: ഓഗസ്റ്റ് 20, 1996). 2012 സമ്മർ പാരാലിമ്പിക്‌സിലും 2016 സമ്മർ പാരാലിമ്പിക്‌സിലും ഗ്രേറ്റ് ബ്രിട്ടനെ പ്രതിനിധീകരിച്ചു.

## മുൻകാലജീവിതം
1996-ൽ ലണ്ടനിലെ കാംഡനിലാണ് കംലിഷ് ജനിച്ചത്. വലതു കാൽ  കഠിനമായി തിരിയുന്ന അവസ്ഥയിലാണ് അവർ ജനിച്ചത്. അതിനെ നേരെയാക്കാൻ ഒരു സ്പ്ലിന്റ് ഘടിപ്പിച്ചിരിക്കുന്നു. ഇതൊക്കെയാണെങ്കിലും അവരുടെ വലതു കാൽ ഇടത് ഭാഗത്തേക്കാൾ ചെറുതാണ്. കംലിഷിന് ഒൻപത് വയസ്സുള്ളപ്പോൾ അവരുടെ കാലുകൾ നീട്ടാൻ ക്രമേണ വിപുലീകരണ ഫ്രെയിം ഘടിപ്പിക്കാൻ ഡോക്ടർമാർ നിർദ്ദേശിച്ചു. കംലിഷിന് ഇതിനകം കാര്യമായ വേദനയിലായിരുന്നു. ഫ്രെയിം പ്രവർത്തിക്കുമെന്ന് യാതൊരു ഉറപ്പുമില്ല. അതിനാൽ അവരും കുടുംബവും കാൽമുട്ടിന് താഴെയായി ഛേദിക്കലിന് തിരഞ്ഞെടുത്തു. ഇത് ഒരു നല്ല തീരുമാനമാണെന്ന് 2012-ലെ ഒരു അഭിമുഖത്തിൽ കംലിഷ് പ്രസ്താവിച്ചു.

കംലിഷ് ലണ്ടനിലെ കാംഡനിലാണ് വളർന്നത്. അവിടെ ഫ്ലീറ്റ് പ്രൈമറി സ്കൂളിൽ ചേർന്നു. അവരുടെ കുടുംബം സോമർസെറ്റിലെ ബാത്തിലേക്ക് താമസം മാറ്റി. ബാത്ത് കോളേജിൽ ഒരു ഫൗണ്ടേഷൻ കോഴ്‌സിൽ ചേരുന്നതിന് മുമ്പ് അവിടെ ഓൾഡ്‌ഫീൽഡ് സ്‌കൂളിൽ നിന്ന് വിദ്യാഭ്യാസം നേടി..

## അത്‌ലറ്റിക്സ് കരിയർ

കഴിവുള്ള കായികതാരങ്ങളെ കണ്ടെത്തുന്നതിനായി 2011-ൽ ബാത്ത് സർവകലാശാലയിൽ നടന്ന 'പ്ലേഗ്രൗണ്ട് ടു പോഡിയം' പരിപാടിയിൽ കംലിഷ് പങ്കെടുത്തു. ജൂനിയർ തലത്തിൽ വീൽചെയർ ബാസ്കറ്റ്ബോൾ കളിച്ചിട്ടുണ്ടെങ്കിലും, അത്ലറ്റിക്സിൽ സോളോ സ്വഭാവവും സ്വാശ്രയത്വവുമാണ് അവർ തിരഞ്ഞെടുത്തത്. 2012 മാഞ്ചസ്റ്ററിൽ നടന്ന പാരാലിമ്പിക് ലോകകപ്പിൽ കംലിഷ് സീനിയർ അന്താരാഷ്ട്ര അരങ്ങേറ്റം നടത്തി. ആ വർഷം ലണ്ടൻ പാരാലിമ്പിക്‌സിൽ ഗ്രേറ്റ് ബ്രിട്ടൻ ടീമിലേക്ക് തിരഞ്ഞെടുക്കപ്പെട്ടു. ലണ്ടൻ ഗെയിംസിൽ 100 മീറ്റർ, 200 മീറ്റർ ടി 44 സ്പ്രിന്റുകൾ എന്നീ രണ്ട് ഇനങ്ങളിൽ അവർ തിരഞ്ഞെടുക്കപ്പെട്ടു. രണ്ട് മൽസരങ്ങളിലും കംലിഷ് യോഗ്യത നേടിയിരുന്നുവെങ്കിലും 200 മീറ്ററിൽ വ്യക്തിഗത മികച്ച നേട്ടം കൈവരിച്ചെങ്കിലും രണ്ടിലും പോഡിയം ഫിനിഷ് നേടാനായില്ല.

ഒരു വർഷത്തിനുശേഷം കംലിഷ് ഗ്രേറ്റ് ബ്രിട്ടൻ ടീമിൽ തിരിച്ചെത്തി. 2013-ൽ ലിയോണിൽ മത്സരിക്കാനായി ഇത്തവണ ലിയോണിലേക്ക് യാത്രചെയ്തു. 100 മീറ്റർ സ്പ്രിന്റിൽ നാലാം സ്ഥാനത്തെത്തിയ അവർ 200 മീറ്ററിൽ മൂന്നാം സ്ഥാനത്തെത്തിയപ്പോൾ ആദ്യ അന്താരാഷ്ട്ര മെഡൽ നേടി. 2014 സ്വാൻസിയിൽ നടന്ന ഐപിസി അത്‌ലറ്റിക്‌സ് യൂറോപ്യൻ ചാമ്പ്യൻഷിപ്പിലും 2015-ലെ ദോഹയിൽ നടന്ന ലോക ചാമ്പ്യൻഷിപ്പിലും കംലിഷ് തന്റെ രാജ്യത്തെ പ്രതിനിധീകരിച്ചിട്ടുണ്ട്.

2016 സെപ്റ്റംബർ 17 ന് 2016 സമ്മർ പാരാലിമ്പിക്‌സിൽ കംലിഷ് ടി 44 100 മീറ്ററിനുള്ള ലോക റെക്കോർഡ് തകർത്തു.

17 ജൂലൈ 2017 ന് ലണ്ടനിൽ നടന്ന ലോക പാരാ അത്‌ലറ്റിക്സ് ചാമ്പ്യൻഷിപ്പിൽ കാംലിഷ് സ്വന്തം ടി 44 100 മീറ്റർ ലോക റെക്കോർഡ് തകർത്തു. അതേ ദിവസം തന്നെ, തന്റെ ആദ്യ അന്താരാഷ്ട്ര സ്വർണ്ണ മെഡലും ഒരു ഹോം കാണികൾക്ക് മുന്നിൽ നേടി. നാല് തവണ ലോക ചാമ്പ്യൻ മാർലോ വാൻ റിജനെ തോൽപ്പിച്ചു.

## അവലംബം

## ബാഹ്യ ലിങ്കുകൾ
* 
* 
* 

വർഗ്ഗം:1996-ൽ ജനിച്ചവർ
കലിംഗനഗർ

തീരദേശ ഒഡീഷയിലെ ജജ്പൂർ ജില്ലയിലെ ഒരു വ്യാവസായിക, ആധുനിക പട്ടണമാണ് **കലിംഗനഗർ** . ഇരുമ്പയിര് കൊണ്ട് സമ്പന്നമാണ്. സ്റ്റീലിന് ആഗോള ഡിമാൻഡുള്ളതിനാൽ കലിംഗനഗർ സ്റ്റീൽ, പവർ, അനുബന്ധ ഉൽപ്പന്നങ്ങൾ എന്നിവയുടെ പ്രധാന ആഗോള കേന്ദ്രമായി മാറുകയാണ്. ജിൻഡാൽ സ്റ്റീൽ, ടാറ്റ സ്റ്റീൽ എന്നിവയുടെ പ്രോജക്ടുകൾ ഉൾപ്പെടെ നിരവധി സ്റ്റീൽ പ്ലാന്റുകൾ  തുടങ്ങിയവ ഇവിടെ നടപ്പിലാക്കി വരികയാണ്. 

ഒഡീഷയുടെ സമ്പദ്‌വ്യവസ്ഥയിലും , മാനവ വിഭവശേഷി വികസനത്തിലും പ്രധാന പങ്കുവഹിക്കുന്ന നഗരം കൂടിയാണിത്. കൂടാതെ , അതിവേഗം വളരുന്ന നഗരവൽക്കരണം, വ്യവസായവൽക്കരണം എന്നിവയിൽ ഈ നഗരം ഏറെ പ്രധാന്യമർഹിക്കുന്നു. ജജപൂർ ആയിരുന്നു പുരാതന കാലത്ത്  മഹാ കലിംഗ സാമ്രാജ്യത്തിന്റെ തലസ്ഥാനം.  

ഒഡീഷയിലെ ഒരു പ്രധാന വ്യവസായ കേന്ദ്രമാണ് കലിംഗനഗർ. ടാറ്റാ സ്റ്റീൽ, എൻ‌എൻ‌എൽ, ജിൻഡാൽ, വിസ, മെസ്കോ തുടങ്ങി നിരവധി കമ്പനികൾ ഇവിടെയുണ്ട്. 

കലിംഗനഗർ സമുച്ചയം *ദേശീയ നിർമാണ* നയമായി *ദേശീയ നിക്ഷേപ ഉൽ‌പാദന മേഖലയായി* വികസിപ്പിക്കുന്നതിന് ഇന്ത്യൻ സർക്കാർ അന്തിമ അനുമതി നൽകി. കലിംഗനഗർ നിംസിലെ ചില  പ്രധാന പദ്ധതികളാണ്  സ്റ്റീൽ & അലുമിനിയം ഡൌ ൺസ്ട്രീം പാർക്ക്, ന്യൂ ഇൻഡസ്ട്രിയൽ  ടൌൺഷിപ്പ്, സെൻട്രൽ ബിസിനസ് ഡിസ്ട്രിക്റ്റ് ഓഫീസ്, വാണിജ്യ, വിനോദ പ്രവർത്തനങ്ങൾ, കോമൺ ടൂൾ റൂമുകൾ, സാങ്കേതിക പരിശീലന സ്ഥാപനങ്ങൾ, ആഭ്യന്തര അടിസ്ഥാന സൌകര്യങ്ങൾ എന്നിവ.  

## വിദ്യാഭ്യാസം

* തപോബൻ ഗവൺമെന്റ് ഗേൾസ് ഹൈസ്‌കൂൾ, റാംപിലോ 
* എകലബ്യ മോഡൽ റെസിഡൻഷ്യൽ ഹൈ സ്കൂൾ, റാംപിലോ 
* ഒല്ലാലിലെ പഞ്ചായത്ത് ഹൈസ്കൂൾ 
* പഞ്ചായത്ത് ഹൈസ്കൂൾ, ബരാഖായ് 
* പഞ്ചായത്ത് ഹൈസ്കൂൾ, സാലിജംഗ 
* പഞ്ചായത്ത് ഹൈസ്കൂൾ, നാദിയബംഗ 
* ഗവൺമെന്റ് ഹൈ, ഗോബർഘട്ടി 
* കപിലേശ്വർ അബാസിക ബിദ്യാലയ, ദുബുരി 
* ഗവൺമെന്റ് ഹൈ, തമോക 
* ബുദ്ധ രാജ ബിദ്യ പിത്ത, നോഡൽ ഹൈസ്കൂൾ, കലിംഗനഗർ, ദാനഗടി 
* പഞ്ചായത്ത് ഹൈസ്കൂൾ, പിംഗൽ 
* ബനാദുർഗ നോഡൽ യുപി സ്കൂൾ, കൈത 
* മനാതിര ഹൈസ്കൂൾ, മനാതിര 
* മനാതിര കോളേജ്, മനാതിര 
* ബുച്ച്പാൻ സ്കൂൾ, കാൺഹൈപൂർ, ജജ്പൂർ റോഡ് 
* സരസ്വതി ഷിഷു വിദ്യാ മന്ദിർ 
* വി എൻ ഹൈസ്കൂൾ, ജജ്പൂർ റോഡ് 
* പഹംഗ ഹൈസ്കൂൾ, ജജ്പൂർ റോഡ് 
* പഹംഗ യുജിഎംഇ സ്കൂൾ, ജജ്പൂർ റോഡ് 
* ദാല ഹൈസ്കൂൾ, ജജ്പൂർ റോഡ് 
* ഡൂൺ ഇന്റർനാഷണൽ സ്കൂൾ 
* സെന്റ് മേരീസ് സ്കൂൾ, ജജ്പൂർ റോഡ് 
* സീനിയർ സേവ്യേഴ്സ് സ്കൂൾ, ജജ്പൂർ റോഡ് 
* ബുദ്ധരാജ ബിദ്യപിത-ദാനഗടി 
* മ Lit ണ്ട് ലിറ്ററ സീ സ്കൂൾ 
* മഹത്തായ ഇംഗ്ലീഷ് മീഡിയം സ്കൂൾ, ജജ്പൂർ റോഡ് 
* സ്റ്റുവർട്ട് സ്കൂൾ, സുഖിന്ദ ക്രോമൈറ്റ് മൈൻസ് 
* ഷെംറോക്ക് ഗോലാപ്പ് പ്രീ സ്‌കൂൾ, കച്ചാഹുഡി ഹുഡിസാഹി, ജജ്പൂർ റോഡ് 
* ധബൽഗിരി ഹൈസ്‌കൂൾ 
* എസ്ബിഡി ഇന്റർനാഷണൽ സ്കൂൾ, സാന്താര, പതുലി, ജജ്പൂർ റോഡ് 
* ഫെറോക്രോം ഹൈസ്‌കൂൾ 
* വി എൻ ഹൈസ്കൂൾ, ജജ്പൂർ റോഡ് 
* സെന്റ് സേവ്യർ ഹൈസ്കൂൾ, ജജ്പൂർ റോഡ് 
* ഡി എ വി പബ്ലിക് സ്കൂൾ, കേന്ദ്ര വിദ്യാലയം (കെവി), മറ്റ് ദേശീയ സ്കൂളുകൾ എന്നിവ സമീപഭാവിയിൽ ജാല്പൂർ റോഡിലെ തലഗഡയിൽ ആസൂത്രണം ചെയ്തിട്ടുണ്ട്. 
* വ്യാസനഗർ കോളേജ് ജാജ്പൂർ റോഡ് 
* ഇന്ദിരാഗാന്ധി വനിതാ കോളേജ്, ജജ്പൂർ റോഡ് 
* സുകിന്ദ കോളേജ്, സുകിന്ദ 
* കപിലേശ്വർ മഹാബിദ്യാലയ, ദുബുരി 

## സഹോദരി നഗരങ്ങൾ

## പരാമർശങ്ങൾ

## ബാഹ്യ ലിങ്കുകൾ

* ബയാസനഗർ മുനിസിപ്പാലിറ്റി, കലിംഗ നഗർ 
വർഗ്ഗം:Coordinates on Wikidata
ബലജോഡി

ഒരേ പ്രവർത്തനരേഖയിലല്ലാത്തതും എന്നാൽ ഏതിർദിശയിലുളളതും ഒരേ പരിമാണമുളളതുമായ രണ്ടു സമാന്തരബലങ്ങളെയാണ് ബലതന്ത്രത്തിൽ **ബലജോഡി** അഥവാ **ബലദ്വയം** (**Couple**) എന്നുപറയുന്നത്.

വർഗ്ഗം:ബലതന്ത്രം
ദേശീയ അലുമിനിയം കമ്പനി

**നാഷണൽ അലുമിനിയം കമ്പനി ലിമിറ്റഡ്** അഥവാ **നാൽകോ** എന്ന് ചുരുക്കത്തിൽ (1981 ൽ സംയോജിപ്പിച്ചത്) ഇന്ത്യൻ സർക്കാറിന്റെ ഖനന മന്ത്രാലയത്തിന് കീഴിൽ ഖനനം, ലോഹം, വൈദ്യുതി എന്നിവയിൽ സംയോജിതവും വൈവിധ്യപൂർണ്ണവുമായ പ്രവർത്തനങ്ങൾ നടത്തുന്ന  ഒരു സ്ഥാപനമാണ്.  നിലവിൽ, നാൽകോയുടെ 52% ഓഹരി ഇന്ത്യൻ സർക്കാരിനുണ്ട്.   

## പ്രവർത്തനങ്ങൾ
രണ്ട് പ്രധാന യൂണിറ്റുകളിൽ നിന്നാണ് നാൽകോ പ്രവർത്തിക്കുന്നത് 

* മൈനിംഗ് ആൻഡ് റിഫൈനറി (എം & ആർ) സമുച്ചയം 
** 6825,000 ടിപിഎ ശേഷിയുള്ള കോരാപുട്ടിലെ പഞ്ചപത്മാലി കുന്നുകളിൽ സ്ഥിതിചെയ്യുന്ന ബോക്സൈറ്റ് ഖനികൾ 
** 2275,000 ടിപിഎ ശേഷിയുള്ള ഒഡീഷയിലെ ദാമൻജോഡിയിൽ സ്ഥിതി ചെയ്യുന്ന അലുമിന റിഫൈനറി 
* സ്മെൽട്ടർ ആൻഡ് പവർ (എസ് & പി) സമുച്ചയം 
** 460,000 ടിപിഎ ശേഷിയുള്ള ഒഡീഷയിലെ അങ്കുലിലാണ് അലുമിനിയം സ്മെൽട്ടർ 
** 1200 മെഗാവാട്ട് ശേഷിയുള്ള ഒഡീഷയിലെ അങ്കുളിൽ സ്ഥിതിചെയ്യുന്ന ക്യാപ്റ്റീവ് പവർ പ്ലാന്റ് 
* വിശാഖപട്ടണത്തും പരദീപിലും തുറമുഖ സൗകര്യങ്ങൾ . 
* കാറ്റാടി വൈദ്യുത നിലയങ്ങൾ 
** ഗാണ്ടിക്കോട്ട, ആന്ധ്രാപ്രദേശ് - 50.4 മെഗാവാട്ട് (2.1 മെഗാവാട്ട്, 24 എണ്ണം. WEG- കൾ) 
** ലുദർവ, ജയ്സാൽമീർ, രാജസ്ഥാൻ - 47.6 മെഗാവാട്ട് (0.85 മെഗാവാട്ട്, 56 എണ്ണം. WEG- കൾ) 
** ദേവിക്കോട്ട്, ജയ്സാൽമീർ, രാജസ്ഥാൻ - 50 മെഗാവാട്ട് (2 മെഗാവാട്ട്, 25 എണ്ണം. WEG) 
** സാംഗ്ലി, മഹാരാഷ്ട്ര - 50.4 മെഗാവാട്ട് (2.1 മെഗാവാട്ട്, 24 എണ്ണം. WEG- കൾ) 
* സോളാർ പവർ നാൽകോ കോർപ്പറേറ്റ് ഓഫീസിൽ, ഭുവനേശ്വർ, നാൽകോ റിസർച്ച് ആൻഡ് ടെക്നോളജി സെന്റർ, ഭുവനേശ്വർ 
* കൊൽക്കത്ത, മുംബൈ, ദില്ലി, ചെന്നൈ, ബാംഗ്ലൂർ എന്നിവിടങ്ങളിലെ പ്രാദേശിക ഓഫീസുകൾ 
* രാജ്യത്തെ വിവിധ സ്ഥലങ്ങളിൽ 10 ഓപ്പറേറ്റിംഗ് സ്റ്റോക്ക് യാർഡുകൾ 

## ഉൽപ്പന്നങ്ങൾ
നാൽ‌കോയുടെ പ്രധാന ഉൽ‌പ്പന്നങ്ങൾ‌ ഇനിപ്പറയുന്നവയാണ് 

അലുമിനിയം മെറ്റൽ 

* ഇംഗോട്ടുകൾ 
* അലോയ് ഇംഗോട്ട്സ് 
* ടി-ഇംഗോട്ടുകൾ 
* വിതയ്ക്കുന്നു 
* ബില്ലറ്റുകൾ 
* വയർ റോഡുകൾ 
* കാസ്റ്റ് സ്ട്രിപ്പുകൾ 

അലുമിനയും ഹൈഡ്രേറ്റും 

* കാൽ‌സിൻ‌ഡ് അലുമിന 
* അലുമിന ഹൈഡ്രേറ്റ് 

ഉരുട്ടിയ ഉൽപ്പന്നം 

* അലുമിനിയം ഉരുട്ടിയ ഉൽപ്പന്നങ്ങൾ 
* അലുമിനിയം ചെക്കേർഡ് ഷീറ്റുകൾ 

പവർ 

* താപവൈദ്യുതി 
* കോ-ജനറേഷൻ പവർ 
* കാറ്റു ശക്തി 
* സൗരോർജം 

## ജീവനക്കാർ
2019 ജൂണിലെ കണക്കനുസരിച്ച് കമ്പനിയുടെ റോളിൽ 6,385 ജീവനക്കാരുണ്ടായിരുന്നു. 

## വിപുലീകരണം

* 

## [https://nalcoindia.com/company/mobile-apps/ മൊബൈൽ അപ്ലിക്കേഷനുകൾ]

# **നിസാർഗ് -** സാമൂഹിക ബോധവൽക്കരണത്തിനും ഉത്തരവാദിത്ത വളർച്ചയ്ക്കും വേണ്ടിയുള്ള നാൽകോ സംരംഭങ്ങൾ 
# **നാഗിന - എല്ലാവർക്കും** നാൽകോ ഗ്രഹാക്ക് ഇൻഫർമേഷൻ ആന്റ് നെറ്റ്‌വർക്കിംഗ് ആപ്പ് 
# **നമസ്യ -** നാൽകോ മൈക്രോ, ചെറുകിട എന്റർപ്രൈസ് യോഗയോഗ് ആപ്ലിക്കേഷൻ 
# **ഹമേഷ നാൽക്കോണിയൻ - നാൽകോയിലെ** വിരമിച്ച ജീവനക്കാർക്കുള്ള അപ്ലിക്കേഷൻ 

## വിവരാവകാശ നിയമം
നാൽകോ ഒരു പൊതു അതോറിറ്റിയായതിനാൽ, അത് വിവരാവകാശ നിയമത്തിന് കീഴിലാണ്. അതിനാൽ, പൊതുജനങ്ങൾ ചോദിക്കുന്ന വിവിധ വിവരാവകാശ ചോദ്യങ്ങൾക്ക് നാൽകോ വിവരങ്ങൾ നൽകേണ്ടതുണ്ട്.   

## ഇതും കാണുക

* അലുമിനിയം ഉൽ‌പാദന പ്രകാരം രാജ്യങ്ങളുടെ പട്ടിക 
* അലുമിന റിഫൈനറികളുടെ പട്ടിക 
* അലുമിനിയം സ്മെൽറ്ററുകളുടെ പട്ടിക 

## അവലംബം

## ബാഹ്യ ലിങ്കുകൾ

* ഔദ്യോഗിക വെബ്സൈറ്റ്  
വർഗ്ഗം:ഇന്ത്യൻ ബ്രാൻഡുകൾ
വർഗ്ഗം:ഇന്ത്യയിലെ സർക്കാർ ഉടമസ്ഥതയിലുള്ള കമ്പനികൾ
എമിറേറ്റ്സ് ചൊവ്വാ ദൌത്യം

യുഎഇയുടെ നേതൃത്വത്തിലുള്ള ശൂന്യാകാശ ഗവേഷണ പദ്ധതിയുടെ ഭാഗമായുള്ള ചൊവ്വാ ദൌത്യമാണ്.   (     )  (പേജ്കള്,     , *അൽ അമൽ* ). ഹോപ്പ് എന്നാണ് ഇതിൻറെ പേര്. ഭ്രമണപഥം 20 ജൂലൈ 2020 ന് 21:58:14 UTC.  എമിറാത്തി ബഹിരാകാശ സംഘടനയായ മുഹമ്മദ് ബിൻ റാഷിദ് ബഹിരാകാശ കേന്ദ്രവും കൊളറാഡോ ബോൾഡർ സർവകലാശാല, അരിസോണ സ്റ്റേറ്റ് യൂണിവേഴ്‌സിറ്റി, കാലിഫോർണിയ യൂണിവേഴ്‌സിറ്റി, ബെർക്ക്‌ലി എന്നിവയാണ് ഇത് നിർമ്മിച്ചത് .  ദൈനംദിന, ദീർഘകാല കാലാവസ്ഥാ ചക്രങ്ങൾ, താഴ്ന്ന അന്തരീക്ഷത്തിലെ പൊടിക്കാറ്റുകൾ, ചൊവ്വയുടെ വിവിധ പ്രദേശങ്ങളിൽ കാലാവസ്ഥ എങ്ങനെ വ്യത്യാസപ്പെടുന്നു എന്നിവ അന്വേഷിക്കും. ചൊവ്വയിലെ അന്തരീക്ഷം ബഹിരാകാശത്തേക്ക് ഹൈഡ്രജനും ഓക്സിജനും നഷ്ടപ്പെടുന്നത് എന്തുകൊണ്ടാണെന്നും ചൊവ്വയിലെ കാലാവസ്ഥാ വ്യതിയാനത്തിന് പിന്നിലെ കാരണം എന്താണെന്നുമുള്ള ശാസ്ത്രീയ ചോദ്യങ്ങൾക്ക് ഉത്തരം നൽകാൻ ഇത് ശ്രമിക്കും. വിദേശ ഗവേഷണ സ്ഥാപനങ്ങളുമായി സഹകരിച്ച് എമിറാത്തി എഞ്ചിനീയർമാരുടെ ഒരു സംഘമാണ് ഈ ദൗത്യം നിർവഹിക്കുന്നത്, യുഎഇയിലെ വിജ്ഞാനാധിഷ്ഠിത സമ്പദ്‌വ്യവസ്ഥയിലേക്കുള്ള സംഭാവനയാണിത്.  *പ്രതീക്ഷ* 2021 ഫെബ്രുവരിയിൽ ചൊവ്വയിലെത്തും.  

## അവലോകനം
2014 ജൂലൈയിൽ യുണൈറ്റഡ് അറബ് എമിറേറ്റ്സ് പ്രസിഡന്റ് ഷെയ്ഖ് ഖലീഫ ബിൻ സായിദ് അൽ നഹ്യാൻ ഈ ദൗത്യം പ്രഖ്യാപിച്ചു,  എമിറാത്തി എഞ്ചിനീയർമാരുടെ കഴിവുകൾ സമ്പുഷ്ടമാക്കുന്നതിനും ചൊവ്വയിലെ അന്തരീക്ഷത്തെക്കുറിച്ചുള്ള മനുഷ്യവിജ്ഞാനം വർദ്ധിപ്പിക്കുന്നതിനും ലക്ഷ്യമിട്ടാണ് ഇത്.  

പേടകം ഓർബിറ്റർ ഒരു ആണ് ചൊവ്വാ ദൗത്യം പഠിക്കാൻ ചൊവ്വയുടെ അന്തരീക്ഷത്തിൽ ആൻഡ് കാലാവസ്ഥാ നിർമ്മിച്ച മുഹമ്മദ് ബിൻ റാഷിദ് സ്പേസ് സെന്റർ, യൂണിവേഴ്സിറ്റി കൊളറാഡോ Boulder, അരിസോണ സ്റ്റേറ്റ് യൂണിവേഴ്സിറ്റി, ഒപ്പം കാലിഫോർണിയ യൂണിവേഴ്സിറ്റി .    2020 ജൂലൈയിൽ ജപ്പാനിൽ നിന്ന് *ഹോപ്പ്* അന്വേഷണം ആരംഭിച്ചു, ചൊവ്വയിലെത്താൻ ഏഴുമാസമെടുക്കും.   ഇത് വിജയിക്കുകയാണെങ്കിൽ, ഏത് പശ്ചിമേഷ്യൻ, അറബ് അല്ലെങ്കിൽ മുസ്ലീം ഭൂരിപക്ഷ രാജ്യങ്ങളുടെയും ചൊവ്വയിലേക്കുള്ള ആദ്യ ദൗത്യമാണിത്. 

## ബഹിരാകാശ പേടകം പ്രതീക്ഷിക്കുന്നു

## ഇതും കാണുക

## കുറിപ്പുകൾ

## പരാമർശങ്ങൾ

## ബാഹ്യ ലിങ്കുകൾ

*  
*    
* https://www.stromlap.in/uae-ready-for-first-mars-mission-next-month-the-vehicle-will-fly-from-japan/
അഫേകിയ

തിമിര ശസ്ത്രക്രിയ, കണ്ണിലേക്ക് തുളച്ച് കയറുന്ന മുറിവ്, അല്ലെങ്കിൽ അൾസർ പോലെയുള്ള കാരണങ്ങളാലോ, ജന്മനായൊ കണ്ണിന്റെ ലെൻസ് ഇല്ലാതാകുന്ന അവസ്ഥയാണ് **അഫേകിയ** എന്ന് അറിയപ്പെടുന്നത്. ഇത് മൂലം അക്കൊമഡേഷൻ പൂർണ്ണമായും ഇല്ലാതാകുന്നു. കൂടിയ അളവിലുള്ള ദീർഘദൃഷ്ടി, ആഴത്തിലുള്ള മുൻ‌ അറ, വിട്രിയസ് അല്ലെങ്കിൽ റെറ്റിന എന്നിവയുടെ ഡിറ്റാച്ച്മെന്റ്, ഗ്ലോക്കോമ എന്നിവയാണ് അഫേകിയയുടെ സങ്കീർണതകൾ. 

തിമിരം നീക്കം ചെയ്യുന്ന ശസ്ത്രക്രിയയിലൂടെയാണ് അഫേകിയ ഏറ്റവും സാധാരണയായി സംഭവിക്കുന്നത്. ജന്മനായുള്ള അഫേകിയ അപൂർവ്വമാണ്. ഗര്ഭപിണ്ഡത്തിന്റെ അണുബാധയുടെയോ ജനിതക കാരണങ്ങളാലോ സാധാരണയായി ജന്മനായുള്ള തിമിരം വികസിക്കുന്നു. ഈ തിമിരത്തിന്റെ കൃത്യമായ കാരണം തിരിച്ചറിയുന്നത് പലപ്പോഴും ബുദ്ധിമുട്ടാണ്, പ്രത്യേകിച്ചും ഒരു കണ്ണിനെ മാത്രം ബാധിക്കുന്ന തിമിരം. 

അഫേകിയ ഉള്ളവർക്ക് താരതമ്യേന ചെറിയ പ്യൂപ്പിൾ ആണ് ഉള്ളത്. വെളിച്ചം കുറയുന്നതിന് അനുസരിച്ച് പ്യൂപ്പിൾ വലുപ്പം കൂടുന്നതിന്റെ അളവും സാധാരണക്കാരെ അപേക്ഷിച്ച് കുറവായിരിക്കും.

## കാരണങ്ങൾ

* ശസ്ത്രക്രിയ: തിമിര ശസ്ത്രക്രിയയിൽ ലെൻസ് നീക്കം ചെയ്തതിന് ശേഷം പല കാരണങ്ങളാൽ കൃത്രിമ ലെൻസ് കണ്ണിൽ സ്ഥാപിക്കാത്തതാണ് അഫേകിയയുടെ ഏറ്റവും സാധാരണമായ കാരണം.
* ലെൻസിന്റെ സ്വയമേയുള്ള ആഗിരണം: ആഘാതം മൂലം ലെൻസ് ദ്രവ്യം ആഗിരണം ചെയ്യുന്നത് അപൂർവമായ ഒരു അവസ്ഥയാണ്. 
* കൺജനിറ്റൽ പ്രൈമറി അഫേകിയ: ജന്മനായുള്ള ലെൻസിന്റെ അഭാവമാണ് ഇത്. ഇതും ഒരു അപൂർവ അവസ്ഥയാണ്.
* ലെൻസിന്റെ സബ്ലക്സേഷൻ അല്ലെങ്കിൽ ഡിസ്ലോക്കേഷൻ: കണ്ണിനേൽക്കുന്ന ആഘാതം മൂലം ലെൻസിന്റെ ട്രോമാറ്റിക് സബ്ലക്സേഷൻ അല്ലെങ്കിൽ ഡിസ്ലോക്കേഷൻ സംഭവിക്കുന്നത് അഫേകിയയ്ക്ക് കാരണമായേക്കാം.  ജന്മനായുള്ള പ്രശ്‌നങ്ങൾ കാരണവും ഇത് സംഭവിക്കാം.

## അടയാളങ്ങളും ലക്ഷണങ്ങളും
* ഹൈപ്പർമെട്രോപിയ: ലെൻസിന്റെ ഫോക്കസിംഗ് പവർ ഇല്ലാതാവുമ്പോൾ, കണ്ണ് കൂടിയ അളവിൽ ദീർഘദൃഷ്ടിയുള്ളതായി മാറുന്നു.
* അക്കൊമഡേഷൻ നഷ്ടം: ലെൻസും അതിന്റെ സോണ്യൂളുകളും കാഴ്ചയുടെ ഫോക്കസ് ക്രമീകരിക്കുന്നതിന് ഉത്തരവാദികളായതിനാൽ, അഫേകിയ രോഗികൾക്ക് അക്കൊമഡേഷൻ പൂർണ്ണമായും നഷ്ടപ്പെടും.
* വികലമായ ദർശനം: ഉയർന്ന ഡിഗ്രി ഹൈപ്പർമെട്രോപിയയും അക്കൊമഡേഷൻ നഷ്ടവും ദൂരകാഴ്ചയിലും സമീപ കാഴ്ചയിലും വൈകല്യം ഉണ്ടാക്കുന്നു.
* സയനോപ്സിയ : ലെൻസിന്റെ അഭാവം സയനോപ്സിയ അല്ലെങ്കിൽ നീല കാഴ്ചയ്ക്ക് കാരണമാകുന്നു. ലെൻസുള്ളവർക്ക് അദൃശ്യമായ അൾട്രാവയലറ്റ് പ്രകാശം വെള്ള കലർന്ന നീല അല്ലെങ്കിൽ വെള്ള കലർന്ന വയലറ്റ് ആയിട്ടാണ് തങ്ങൾ കാണുന്നതെന്ന് ചില വ്യക്തികൾ പറയുന്നു.
* എറിത്രോപ്സിയ: ചിലപ്പോൾ വസ്തുക്കൾ ചുവന്നതായി കാണപ്പെടും.  
* ആഴമുള്ള ആന്റീരിയർ ചേമ്പർ: ലെൻസ് ഇല്ലാത്തതിനാൽ ആന്റീരിയർ ചേംബർ ആഴമുള്ളതായിരിക്കും.
* ഐറിഡോഡോണെസിസ്: കണ്ണിന്റെ ചലനത്തോട് ഒപ്പം വരുന്ന ഐറിസിന്റെ വൈബ്രേഷൻ ചലനമാണ് ഐറിഡോഡോണെസിസ്.
* പുർകിഞ്ചെ ടെസ്റ്റ് രണ്ട് ചിത്രങ്ങൾ മാത്രം കാണിക്കുന്നു; അത് മുൻ‌ഭാഗത്തെയും പിൻ‌ഭാഗത്തെയും കോർണിയ പ്രതലങ്ങളിൽ നിന്നുള്ള പ്രതിഫലനം ആണ്.
* ശസ്ത്രക്രിയ മൂലമുള്ള അഫേകിയയിൽ ഐറിഡെക്ടമി അടയാളം കാണാം.
* അസ്റ്റിഗ്മാറ്റിസം: ശസ്ത്രക്രിയ മുറിവുകൾ, പ്രധാനമായും ICCE അല്ലെങ്കിൽ ECCE ശസ്ത്രക്രിയക്ക് ശേഷം അസ്റ്റിഗ്മാറ്റിസം ഉണ്ടാകുന്നു.

## ചികിത്സ
കണ്ണട, കൊണ്ടാക്റ്റ് ലെൻസ്, ഇൻട്രാഒക്യുലർ ലെൻസ് ഇംപ്ലാന്റേഷൻ അല്ലെങ്കിൽ റിഫ്രാക്റ്റീവ് കോർണിയൽ ശസ്ത്രക്രിയകൾ എന്നിവയിലൂടെ അഫേകിയ ശരിയാക്കാം. കൃത്രിമ ലെൻസുകളുള്ള കണ്ണ് "സ്യൂഡോഫേകിക്" എന്നാണ് വിശേഷിപ്പിക്കുന്നത്. 

## പരാമർശങ്ങൾ

## പുറത്തേക്കുള്ള കണ്ണികൾ

വർഗ്ഗം:കണ്ണ്
വർഗ്ഗം:ജന്മനായുള്ള കണ്ണുകളുടെ തകരാറുകൾ
കപ്പേള (ചലച്ചിത്രം)

രണ്ടായിരത്തി ഇരുപതിൽ പുറത്തിറങ്ങിയ ഒരു മലയാള ചലച്ചിത്രമാണ് **കപ്പേള**. മുഹമ്മദ് മുസ്തഫ രചനയും സംവിധാനവും നിർവഹിച്ച ചിത്രത്തിൽ അന്ന ബെൻ, റോഷൻ മാത്യു, ശ്രീനാഥ് ഭാസി എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. 2020 മാർച്ച് 7 നു തീയേറ്ററുകളിൽ പ്രദർശനം ആരംഭിച്ചുവെങ്കിലും കോവിഡ് പ്രശ്നങ്ങൾ കാരണം ഒരാഴ്ചക്കു ശേഷം പ്രദർശനം നിർത്തി വെച്ചു. പിന്നീട് 2020 ജൂൺ 22നു നെറ്റ്ഫ്ലിക്സ് വഴി പ്രദർശനം ആരംഭിച്ചു. 
## കഥാംശം
വയനാട്ടിലെ മലമ്പ്രദേശത്ത് താമസിക്കുന്ന ജെസി, മിസ്സ് കാൾ വഴി വിഷ്ണുവിനെ പരിചയപ്പെടുന്നു. അവന്റെ സഹോദരിമാരുമായും സംസാരിക്കുന്നു. ആ സൗഹൃദം പ്രണയത്തിലെത്തുന്നു, ഇതിനിടയിൽ കവലയിൽ തുണിക്കട നടത്തുന്ന ബെന്നി അവളെ തന്റെ ബെന്നി റ്റെക്സ്റ്റൈൽസിന്റെ മോഡലാക്കുന്നു. അവന്റെ താത്പര്യപ്രകാരം വിവാഹം ആലോചിക്കുന്നു. അസ്വസ്ഥതയിലാണ്ട ജസ്സി വിഷ്ണുവിനെ ഒന്ന് കാണാനായി കോഴിക്കോട്ടങ്ങാടിയിലെത്തുന്നു. അവിടെ യെത്തിയ വിഷ്ണുവിന് അവിടെ നടന്ന തർക്കത്തിനിടയിൽ മൊബൈൽ നഷ്ടപ്പെടുന്നു. സ്ഥലത്തുണ്ടായിരുന്ന റോയിയുടെ കൈകളിൽ ഈ മൊബൈൽ എത്തുന്നു. ഒരുവിധം കണ്ടക്ടറെ കണ്ട് വിഷ്ണു ജെസിയുടെ അരികിലെത്തുന്നു. ഒരു വശപ്പിശക് തോന്നിയ റോയ് ഇവരെ പിന്തുടരുകയും അത് ഒരു അടിപിടിയിൽ കലാശിക്കുകയും ചെയ്യുന്നു. ജെസി വീണ് ചളിപറ്റുന്നു. വേഷം മാറാനായി അവർ ഒരു ലോഡ്ജിലെത്തുന്നു. ചുമട്ടുകാരനായ മുസ്തഫയുടെ സഹായത്തിൽ റൊയി അവരെ തിരഞ്ഞ് എത്തുന്നു. ഇതിനിടയിൽ ജസ്സി വിഷ്ണുവിന്റെ തനിനിറം മനസ്സിലാക്കുന്നു. റോയി യുടെ സഹായത്തിൽ അവൾ നാട്ടിൽ തിരിച്ചെത്തുന്നു.

## താരനിര

## പാട്ടരങ്ങ്
*വരികൾ:വിഷ്ണു ശോഭന
*ഈണം:  വിനായക് ശശികുമാർ

## പരാമർശങ്ങൾ

## പുറംകണ്ണികൾ
 
*    

വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:2020-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ചലച്ചിത്രങ്ങൾ
അഹ്‌ലെ ഹദീഥ്

അഹ്ലെ ഹദീഥ് ഉത്തര-ഇന്ത്യയിൽ ആവിർഭവിച്ച ഒരു ഇസ്ലാമിക പ്രസ്ഥാനമാണ്. സയ്യിദ് നസീർ ഹുസൈൻ, സിദിഖ് ഹസൻ ഖാൻ എന്നിവരാണ് പത്തൊമ്പതാം നൂറ്റാണ്ടിന്റെ മധ്യത്തിൽ ഈ പ്രസ്ഥാനം രൂപീകരിച്ചത്. മുൻകാല അഹ്‌ലെ ഹദീഥ് പ്രസ്ഥാനത്തിന്റെ വീക്ഷണങ്ങളാണ് ഇവർ പിൻപറ്റുന്നത്. ഖുർആൻ, സുന്നത്ത്, ഹദീഥ് എന്നിവയെ മാത്രം മതത്തിന്റെ പ്രമാണമായി അംഗീകരിക്കുന്ന ഇവർ ഇസ്ലാമിന്റെ ആരംഭ കാലത്തിനു ശേഷം കൂട്ടിച്ചേർക്കപ്പെട്ട എല്ലാം എതിർക്കുന്നു. പ്രതേകിച്ചും, മുൻകാല നിയമ-രീതിശാസ്ത്രങ്ങളെ പിന്പറ്റുന്നതിനെ (തഖ്‌ലീദ് ) തിരസ്കരിച്ചു പ്രമാണങ്ങളുടെ വെളിച്ചത്തിൽ ഗവേഷണം (ഇജ്തിഹാദ്) നടത്തുന്നതിനെ പ്രോത്സാഹിപ്പിക്കുന്നു. ഇതിലെ ധാരാളം ആളുകൾ ളാഹിരി ധാരയുമായി തങ്ങളെ ബന്ധപ്പെടുത്തി പറയാറുണ്ട്.

ഈ പ്രസ്ഥാനം വഹ്ഹാബി/ സലഫി ധാരയുമായി താരതമ്യം ചെയ്യപ്പെടാറുണ്ടെങ്കിലും, അഹ്‌ലെ ഹദീഥ് വാദിക്കുന്നത് വഹ്ഹാബിസത്തിൽനിന്നും അറബ് സലഫികളിൽനിന്നും സുപ്രധാനമായ വ്യതിരിക്തതകൾ ഇവർക്കുണ്ട് എന്നാണ്. ഈയടുത്ത വർഷങ്ങളിൽ ഈ പ്രസ്ഥാനം പാക്കിസ്ഥാൻ, ബംഗ്ളാദേശ്, അഫ്ഗാനിസ്ഥാൻ എന്നിവിടങ്ങളിൽ പ്രചരിച്ചിട്ടുണ്ട്.  

## ചരിത്രം
പത്തൊൻപതാം നൂറ്റാണ്ടിന്റെ മധ്യത്തിൽ ഉത്തരേന്ത്യയിൽ ഒരു ഇസ്ലാമിക മത പരിഷ്കരണ പ്രസ്ഥാനം ആരംഭിച്ചു, അത് ഖുറാൻ, സുന്നത്ത്, ഹദീസ് എന്നിവയ്ക്ക് ശേഷം ഇസ്ലാമിലേക്ക് കൊണ്ടുവന്നതെല്ലാം നിരസിച്ചു.  ഡെൽഹിയിൽ നിന്നുള്ള സയ്യിദ് നസീർ ഹുസൈനും ഭോപ്പാലിലെ സിദ്ദിഖ് ഹസൻ ഖാനും പ്രസ്ഥാനത്തിന്റെ ആദ്യ വർഷങ്ങളിൽ യെമനിൽ നിന്നുള്ള ഹദീസ് പണ്ഡിതന്മാരുടെ പ്രവർത്തനങ്ങളെ പ്രധാനമായും അടിസ്ഥാനമാക്കി, ഈ മേഖലയെ ഇന്ത്യൻ ഉപഭൂഖണ്ഡത്തിൽ പുനരവതരിപ്പിച്ചു. വിദ്യാഭ്യാസത്തിനും പുസ്തക പ്രസിദ്ധീകരണത്തിനും അവർ നൽകുന്ന ശക്തമായ ഊന്നൽ പലപ്പോഴും ദക്ഷിണേഷ്യയിലും വിദേശത്തുമുള്ള സാമൂഹിക വരേണ്യ അംഗങ്ങളെ ആകർഷിച്ചിട്ടുണ്ട്;  യൂണിവേഴ്സിറ്റി ഓഫ്  പാരീസ് രാഷ്ട്രീയ ശാസ്ത്രജ്ഞൻ ആന്റണി സ്ഫെയര്  അവരുടെ വരേണ്യ സ്വഭാവത്തിന്  അവരുടെ ദക്ഷിണ ഏഷ്യയിലെ ന്യൂനപക്ഷമായ നില ഒരു കാരണമായിരുന്നു എന്നാണ് പരാമർശിക്കുന്നത്.  ഈ പ്രദേശത്തെ ദരിദ്രരും തൊഴിലാളിവർഗവും ആയ ആളുകൾക്കിടയിൽ പൊതുവെ പ്രചാരത്തിലുള്ള സൂഫിസം, അഹ്ലെ ഹദീഥ്  വിശ്വാസങ്ങളോടും ആചാരങ്ങളോടും ഇടഞ്ഞു നിൽക്കുന്നു. സൂഫിസത്തോടുള്ള ഈ മനോഭാവം അഹ്ലെ ഹദീഥ് പ്രസ്ഥാനത്തെ എതിരാളികളായ ദിയോബന്ദികളെക്കാളും ബറേൽവി പ്രസ്ഥാനവുമായി ആദർശപ്രശ്നത്തിലാക്കി.

## അവലംബം


  
വർഗ്ഗം:ഇസ്ലാം ഏഷ്യയിൽ
വർഗ്ഗം:സലഫി പ്രസ്ഥാനം
വർഗ്ഗം:ഇസ്ലാം മതം ഇന്ത്യയിൽ
വർഗ്ഗം:ഹദീഥ്
ബിനു കെ. നമ്പീശൻ

2018 ലെ കേരള ഫോക്‌ലോർ അക്കാദമി പുരസ്കാരം നേടിയ കുത്തിയോട്ട കലാകാരനാണ് **ബിനു കെ.നമ്പീശൻ**. 
## ജീവിതരേഖ
ഒൻപത് വർഷമായി ചെട്ടികുളങ്ങരയിൽ  കുത്തിയോട്ടങ്ങളിൽ സജീവമായിട്ടുണ്ട്.  കെട്ടിടം പണി കരാറുകാരനാണ്. അനിയൻ സജീവനും കുത്തിയോട്ടം കലാകാരനാണ്.
## പുരസ്കാരങ്ങൾ
* 2018 ലെ കേരള ഫോക്‌ലോർ അക്കാദമി പുരസ്കാരം
## അവലംബം

വർഗ്ഗം:നാടൻ കലകളുടെ അവതാരകർ
വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ
വർഗ്ഗം:കുത്തിയോട്ടം കലാകാരന്മാർ
ചതുർഫലകം

നാലു സമഭുജത്രികോണമുഖങ്ങൾ ചേർന്നതും നാലു മൂലകളുളളതും ആറു ഋജുവും തുല്യവുമായ വക്കുകളുളളതുമായ ത്രിമാനരൂപമാണ് **ചതുർഫലകം** (**tetrahedron**)).  ഇത് ഒരു പിരമിഡ് പോലെയാണ് കാണപ്പെടുന്നത്.  മൂലകളിൽ സന്ധിക്കുന്ന ഏതു രണ്ടു വക്കുകൾ തമ്മിലുളള കോണും 60 ഡിഗ്രി ആയിരിക്കും.  

## ഒരു സമചതുർഫലകത്തിനുളള സൂത്രവാക്യങ്ങൾ

വക്കുകൾ തുല്യമായ ചതുർഫലകത്തെയാണ് **സമചതുർഫലകം**(**regular tetrahedron**) എന്നു പറയുന്നത്.  ഒരു വക്കിന്റെ നീള *a* ആയാൽ: 

## അവലംബം

## പുറത്തേക്കുള്ള കണ്ണികൾ

* 
* Free paper models of a tetrahedron and many other polyhedra
* ''An Amazing, Space Filling, Non-regular Tetrahedron'' that also includes a description of a "rotating ring of tetrahedra", also known as a kaleidocycle.

വർഗ്ഗം:ത്രികോണം
ജി.എസ്. ജയകുമാർ

2018 ലെ  കേരള ഫോക്‌ലോർ അക്കാദമി  യുവപ്രതിഭ പുരസ്കാരം നേടിയ കലാകാരനാണ് മാവേലിക്കര ചെട്ടികുളങ്ങര കടവൂർ ഉണ്ണിച്ചിരേത്ത്  **ജി.എസ്. ജയകുമാർ**.  കുലത്തൊഴിലായ നാഗക്കളമെഴുത്തിലും പുള്ളുവൻപാട്ടിലും  സജീവമാണ്. 
## ജീവിതരേഖ
ചെട്ടികുളങ്ങര ദേവീ ക്ഷേത്രത്തിൽ പുള്ളുവൻപാട്ട് നടത്തുന്നത് ഉണ്ണിച്ചിരേത്ത് കുടുംബക്കാരാണ്.  

ഭാര്യ:ശാലിനി. മക്കൾ: ജഗദീശ്വർ, ജഗൽപ്രദ. 
 
## പുരസ്കാരങ്ങൾ
* 2018 ലെ കേരള ഫോക് ലോർ അക്കാദമി യുവപ്രതിഭ പുരസ്കാരം
* സാംസ്കാരിക വകുപ്പിന്റെ വജ്രജൂബിലി ഫെലോഷിപ്പ്
* നരേന്ദ്രപ്രസാദ് സ്മാരക നാടക പഠന ഗവേഷണ കേന്ദ്രം പുരസ്കാരം   
## അവലംബം

 
വർഗ്ഗം:നാടൻ കലകളുടെ അവതാരകർ
വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ
രാജൻ ബുധനൂർ

2018 ലെ  കേരള ഫോക്‌ലോർ അക്കാദമി  പുരസ്കാരം നേടിയ കലാകാരനാണ് രാജൻ ബുധനൂർ. ആയിരത്തിലധികം വേദികളിൽ നാടൻപാട്ടുകൾ അവതരിപ്പിച്ചിട്ടുണ്ട്. സ്വന്തമായി പാട്ടെഴുതി ഈണം നൽകി പാടുന്നതു രാജന്റെ പ്രത്യേകതയാണ്. ചെങ്ങന്നൂർ തായ്മൊഴി നാടൻ കലാസമിതിയുടെ ഡയക്ടറാണ്.
## ജീവിതരേഖ
ആലപ്പുഴ ജില്ലയിൽ ചെങ്ങന്നൂർ താലൂക്കിൽ ബുധനൂർ പഞ്ചായത്തിൽ നെല്ലിക്കുഴിയിൽ വീട്ടിൽ ആദരണീയരായ നാണുവിന്റെയും പെണ്ണമ്മയുടെയും മകനാണ് രാജൻ. 1993 മുതലാണ് രാജൻ സജീവമായി നാടൻ പാട്ടു രംഗത്തേക്ക് വരുന്നത്. അതു വരെ, കമ്പുകളി, പാക്കനാർ കോലം തുള്ളൽ തുടങ്ങിയ നാടൻ കലകളുടെ അവതാരകനായിരുന്നു. സി.ജെ. കുട്ടപ്പന്റെ തായില്ലത്തിലും ശാസ്താംകോട്ടയിലെ നാടോടി പെർഫോമിംങ് ഗ്രൂപ്പെന്ന നാടൻ സമിതിയിലും അംഗമായിരുന്നു. ചെങ്ങന്നൂർ തായ്മൊഴി നാടൻ കലാസമിതിയുടെ ഡയക്ടറാണ്. മക്കളായ ശ്രീജയും ആദിത്യയും  നാടൻപാട്ടു കലാകാരികളാണ്.

## പുരസ്കാരങ്ങൾ
* 2018 ലെ കേരള ഫോക് ലോർ അക്കാദമി പുരസ്കാരം
## അവലംബം

 
വർഗ്ഗം:നാടൻ കലകളുടെ അവതാരകർ
വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ
എറണാകുളം ടെർമിനസ് റെയിൽവേ സ്റ്റേഷൻ

കേരളത്തിൽ കൊച്ചിയിലെ ഉപേക്ഷിക്കപ്പെട്ട ഒരു റെയിൽവേ സ്റ്റേഷനാണ് **എറണാകുളം ടെർമിനസ് റെയിൽവേ സ്റ്റേഷൻ** അഥവാ **എറണാകുളം ഓൾഡ് റെയിൽവേ സ്റ്റേഷൻ** (സ്റ്റേഷൻ കോഡ്: ഇആർജി). കൊച്ചിയിലെ ആദ്യത്തെ റെയിൽ‌വേ സ്റ്റേഷനായിരുന്നു ഇത്. കൊച്ചിയിലെ മഹാരാജ രാമവർമ്മ പതിനഞ്ചാമൻ നിർമ്മിച്ചതാണ് ഈ റെയിൽവേ സ്റ്റേഷൻ. 1902 ജൂലൈ 16-നാണു സ്റ്റേഷനിൽ നിന്നു ആദ്യ യാത്രാ ട്രെയിനുകൾ സർവീസ് തുടങ്ങിയത്. 1990-ൽ ഈ സ്റ്റേഷൻ ഉപേക്ഷിക്കപ്പെട്ടു. കൊച്ചി വ്യവസായ നഗരമായി മാറിയപ്പോൾ ഐലൻഡിലും സൗത്തിലും പുതിയ സ്റ്റേഷനുകൾ വന്നതോടെ ഇതിന്റെ പ്രാധാന്യം നഷ്ടപ്പെട്ടു. ഈ റെയിൽവേ സ്റ്റേഷൻ കേരള ഹൈക്കോടതിക്ക് വളരെ അടുത്താണ് സ്ഥിതി ചെയ്യുന്നത്.

## ചരിത്രം
1902 ജൂലൈ 16-നാണു സ്റ്റേഷനിൽ നിന്നു യാത്രാ ട്രെയിനുകൾ സർവീസ് അരംഭിച്ചത്. കൊച്ചിയിലേക്കു റെയിൽപാത വേണമെന്ന കൊച്ചി മഹാരാജാവ് രാമ വർമയുടെ ആവശ്യം ബ്രിട്ടിഷുകാർ തളളി. തുടർന്ന് രാജാവ് നിർമ്മാണം സ്വയം ഏറ്റെടുക്കുകയായിരുന്നു. വാർഷിക ബജറ്റിൽ 2 ലക്ഷം രൂപ മാത്രം നീക്കിയിരിപ്പുണ്ടായിരുന്ന കൊച്ചി രാജ്യം 44 ലക്ഷം രൂപയുടെ ഈ പദ്ധതി ഏറ്റെടുത്തു. തൃപ്പൂണിത്തുറ ശ്രീപൂർണ്ണത്രയീശ ക്ഷേത്രത്തിലെ സ്വർണ നെറ്റിപ്പട്ടങ്ങൾ വിറ്റാണു രാജാവ് പദ്ധതിയ്ക്കായി പണം കണ്ടെത്തിയത്. ജൂലൈ 16-നു നടന്ന ആദ്യ ട്രെയിൻ സർവീസിൽ രാജാവും പത്നിയും ആദ്യ യാത്രക്കാരായി. റോബർട്ട് ബ്രിസ്റ്റോയും വൈക്കം സത്യഗ്രഹത്തിൽ പങ്കെടുക്കാനെത്തിയ മഹാത്മാഗാന്ധിയും ആദ്യം ട്രെയിനിറങ്ങിയതും ഇവിടെയാണ്.

## അവലംബം

## പുറത്തേക്കുള്ള കണ്ണികൾ
ആയാസം

ഒരു വസ്തുവിന്റെ ആകാരത്തിൽ വ്യത്യസം ഉണ്ടാക്കാൻ തക്കവണ്ണം പ്രതിമാത്ര വിസ്തീർണത്തത്തിൽ അനുഭവപ്പെടുന്ന ബലമാണ് **ആയാസം** (**Stress**).

പദാർത്ഥകണികകൾ തമ്മിലുളള ആന്തരികബലത്തിന്റെ അളവാണ് ആയാസം. ഈ ആന്തരികബലങ്ങൾ ആ വസ്തുവിൽ പ്രയോഗിച്ച ബാഹ്യബലത്തിന്റെ പ്രതിബലമാണ്. ഈ പ്രതിബലം വസ്തുവിനെ വിഭജിക്കാനോ, സമ്മർദ്ദിക്കാനോ, നിരക്കിനീക്കാനോ കാരണമായേക്കാവുന്നതാണ്. ബാഹ്യബലങ്ങൾ പ്രതലബലങ്ങളോ (surface force) കായബലങ്ങളോ  (body force) ആകാം.  പദാർത്ഥത്തിലെ ഒരു സാങ്കല്പിക തലത്തിനിടയിലൂടെ ഒരു കണം തൊട്ടടുത്ത കണത്തിന്മേൽ ചെലുത്തുന്ന ശരാശരി ബലം പ്രതി വിസ്തീർണം ആണ് ആയാസം.
The formula for uniaxial normal stress is:

:{\sigma}=\frac{F}{A}

ഇതിൽ σ എന്നാൽ ആയാസം, F എന്നാൽ ബലം, A എന്നാൽ പ്രതലവിസ്തീർണ്ണം.

സാർവ്വദേശീയ ഏകകവ്യവസ്ഥ (SI unit)പ്രകാരം, ബലത്തെ ന്യൂട്ടനിലും വിസ്തീർണത്തെ ചതുശ്രമീറ്ററിലും ആണ് അളക്കുന്നത്.  ഇതിൽ നിന്നും, ആയാസത്തിന്റെ ഏകകം ന്യൂട്ടൺ പ്രതി ച.മീറ്റർ (N/m2) ആണെന്നു കാണാം.  ആയാസത്തിന്റെ എസ് ഐ ഏകകത്തെ പാസ്കൽ (pascal) എന്നാണ് അറിയപ്പെടുന്നത്.
1 pascal (symbol Pa) is equal to 1 N/m2
ഇംപീരിയൽ ഏകകവ്യവസ്ഥയിൽ ഇത് പൗണ്ട്ബലം പ്രതി ചതുരശ്രഇഞ്ച് ("psi")ആയി ആണ് അളക്കപ്പെടുന്നത്.  ആയാസത്തിന്റെ മാനവും (dimension) മർദ്ദത്തിന്റെ മാനവും ഒന്നുതന്നെയാണ്.

തുടർമാനബലതന്ത്രത്തിൽ (continuum mechanics) ബലമേറ്റപ്പെട്ട (loaded) വിരൂപണക്ഷമമായ (deformable) ഒരു  വസ്തു ഒരു **തുടർമാനം (continuum)** പോലെ പെരുമാറും.  അതായത്, ആന്തരികബലങ്ങൾ ആ വസ്തുവിന്റെ വ്യാപ്തത്തിലുടനീളം തുടർച്ചയായി വിതരണം ചെയ്യപ്പെടും. ഈ ബലങ്ങൾ ആ വസ്തുവിന്റെ വിരൂപണത്തിന് കാരണമാകുന്നു.  വസ്തുവിന്റ പ്രബലത (Strength) പര്യാപ്തമല്ലെങ്കിൽ അത് സ്ഥിരമായ ആകൃതിമാറ്റത്തിനോ ഘടനാമാറ്റത്തിനോ വിധേയമായേക്കാം.

വർഗ്ഗം:ബലം
ആഷ്‌ലെയ് മക്കോണൽ

ഓസ്ട്രേലിയൻ പാരാലിമ്പിക് നീന്തൽക്കാരിയാണ് **ആഷ്‌ലെയ് കേറ്റ് മക്കോണെൽ ഒഎഎം** (ജനനം: മാർച്ച് 26, 1996). 2015-ലെ ഐപിസി നീന്തൽ ലോക ചാമ്പ്യൻഷിപ്പിൽ സ്വർണം നേടി. 2016-ലെ റിയോ പാരാലിമ്പിക്‌സിൽ ഓസ്‌ട്രേലിയയെ പ്രതിനിധീകരിച്ചു.

## ആദ്യകാല ജീവിതം
വിക്ടോറിയയിലെ മെൽബണിൽ 1996 മാർച്ച് 26 നാണ് മക്കോണൽ ജനിച്ചത്. അവരുടെ ഇടതു കൈത്തണ്ടയും ഇടതുകൈയും നഷ്ടപ്പെട്ടു. പഠനത്തിനായി സൺബറി കോളേജിൽ ചേർന്നു. 2015-ൽ റോയൽ മെൽബൺ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ ബിസിനസ് പഠിച്ചു.

## കരിയർ
നാലാം വയസ്സിൽ മക്കോണൽ നീന്താൻ തുടങ്ങി. എസ് 9 നീന്തൽക്കാരിയായാണ് അവരെ തരംതിരിക്കുന്നത്. 2014 കോമൺ‌വെൽത്ത് ഗെയിംസും 2014 പാൻ പസഫിക് നീന്തൽ ചാമ്പ്യൻഷിപ്പും അവർക്ക് നഷ്‌ടമായി. സ്‌കോട്ട്‌ലൻഡിലെ ഗ്ലാസ്‌ഗോയിൽ 2015-ൽ നടന്ന ഐപിസി നീന്തൽ ലോക ചാമ്പ്യൻഷിപ്പിൽ വനിതകളുടെ 4 × 100 മീറ്റർ ഫ്രീസ്റ്റൈൽ റിലേയിൽ 34 പോയിന്റിൽ സ്വർണം നേടി. 

2016-ലെ സമ്മർ പാരാലിമ്പിക്സിന് യോഗ്യത നേടുക എന്നതാണ് അവരുടെ ലക്ഷ്യം. അവരുടെ മുദ്രാവാക്യം "നിങ്ങൾക്ക് ഒന്നിനും ഒരു പരിധി നിശ്ചയിക്കാൻ കഴിയില്ല. നിങ്ങൾ കൂടുതൽ സ്വപ്നം കാണുന്നുണ്ടെങ്കിൽ നിങ്ങൾക്ക് കൂടുതൽ ലഭിക്കും".

2016-ൽ വിക്ടോറിയൻ ഇൻസ്റ്റിറ്റ്യൂട്ട് ഓഫ് സ്‌പോർട്ട് സ്‌കോളർഷിപ്പ് ഉടമയും മെൽബൺ വിസെൻട്രെ നീന്തൽ ക്ലബിൽ ബ്രാഡ് ഹാരിസിന്റെ പരിശീലകയുമാണ്. 2017-ൽ അവർക്ക് ഓർഡർ ഓഫ് ഓസ്‌ട്രേലിയ മെഡൽ ലഭിച്ചു.

## അവലംബം

## ബാഹ്യ ലിങ്കുകൾ
* 
* 
*  (archive)

വർഗ്ഗം:1996-ൽ ജനിച്ചവർ
വർഗ്ഗം:2016-ലെ സമ്മർ പാരാലിമ്പിക്‌സിലെ നീന്തൽ താരങ്ങൾ
വർഗ്ഗം:2016-ലെ സമ്മർ പാരാലിമ്പിക്‌സിലെ മെഡൽ ജേതാക്കൾ
വർഗ്ഗം:ഓസ്‌ട്രേലിയയുടെ പാരാലിമ്പിക് സ്വർണ്ണമെഡൽ ജേതാക്കൾ
ലക്കിഷ പാറ്റേഴ്സൺ

ഓസ്ട്രേലിയൻ പാരാലിമ്പിക് നീന്തൽക്കാരിയാണ് **ലക്കിഷ ഡോൺ പാറ്റേഴ്സൺ, ഒ‌എ‌എം** (ജനനം: 5 ജനുവരി 1999). 2014-ലെ കോമൺ‌വെൽത്ത് ഗെയിംസിലും 2015-ലെ ഐ‌പി‌സി നീന്തൽ ലോക ചാമ്പ്യൻഷിപ്പിലും അവർ മെഡലുകൾ നേടി. 2016-ലെ റിയോ പാരാലിമ്പിക്‌സിൽ വനിതകളുടെ 400 മീറ്റർ ഫ്രീസ്റ്റൈൽ എസ് 8 ൽ ലോക റെക്കോർഡ് സമയ നീന്തലിൽ ഓസ്‌ട്രേലിയയുടെ ആദ്യ സ്വർണ്ണ മെഡൽ നേടി.

## വ്യക്തിഗതം
പാറ്റേഴ്സൺ 1999 ജനുവരി 5 ന് വിക്ടോറിയയിലെ വോഡോംഗയിൽ ജനിച്ചു. പാർക്കിൻസൺസ് രോഗം, അപസ്മാരം, സെറിബ്രൽ പാൾസി ലെഫ്റ്റ് ഹെമിപ്ലെജിയ എന്നിവ അവർക്ക് നേരത്തെ തന്നെ ഉണ്ടായിരുന്നു. ക്വീൻസ്‌ലാന്റിലെ ബ്രിബി ദ്വീപിലാണ് അവർ താമസിക്കുന്നത്.

## കരിയർ
പേശികളുടെ കാഠിന്യത്തെ അതിജീവിക്കാനുള്ള പുനരധിവാസത്തിന്റെ ഭാഗമായി പാറ്റേഴ്സൺ മൂന്നാമത്തെ വയസ്സിൽ നീന്താൻ തുടങ്ങി. അവരെ എസ് 8 നീന്തൽക്കാരിയായി തരംതിരിച്ചിട്ടുണ്ട്. സ്കാർബറോയിലെ സതേൺ ക്രോസ് സ്വിമ്മിംഗ് ക്ലബിൽ  സ്റ്റീവ് ഹാഡ്‌ലറുടെയും ബ്രിബി ഐലന്റ് അക്വാട്ടിക് ലഷർ സെന്ററിലെ സുവലിൻ ഫ്രേസറിന്റെയും കീഴിൽ പരിശീലനം നേടി.

സ്‌കോട്ട്‌ലൻഡിലെ ഗ്ലാസ്‌ഗോയിൽ നടന്ന 2014-ലെ കോമൺ‌വെൽത്ത് ഗെയിംസിൽ വനിതകളുടെ 100 മീറ്റർ ഫ്രീസ്റ്റൈൽ എസ് 8 ൽ വെങ്കല മെഡൽ നേടി. 2015-ൽ ഗ്ലാസ്‌ഗോയിൽ നടന്ന ഐപിസി നീന്തൽ ലോക ചാമ്പ്യൻഷിപ്പിൽ മത്സരിച്ച അവർ വനിതകളുടെ 4 × 100 മീറ്റർ ഫ്രീസ്റ്റൈൽ റിലേയിൽ 34 പോയിന്റും വനിതകളുടെ 50 മീറ്റർ ഫ്രീസ്റ്റൈൽ എസ് 8, വെള്ളി മെഡലുകൾ 4 × 100 മീറ്റർ മെഡ്‌ലി റിലേ 34 പോയിന്റും വനിതകളുടെ 100 മീറ്റർ ഫ്രീസ്റ്റൈൽ എസ് 8, വനിതകളുടെ 400 മീറ്റർ ഫ്രീസ്റ്റൈൽ എസ് 8 എന്നിവയിൽ വെങ്കലവും നേടി. വനിതകളുടെ 100 മീറ്റർ ബാക്ക്‌സ്‌ട്രോക്ക് എസ് 8 ൽ അഞ്ചാം സ്ഥാനത്തെത്തി.

2016 ഏപ്രിലിൽ റിയോ ഡി ജനീറോയിൽ നടന്ന 2016-ലെ സമ്മർ പാരാലിമ്പിക്‌സിനുള്ള ദേശീയ ടീമിന്റെ ഭാഗമായി അവർ തിരഞ്ഞെടുക്കപ്പെട്ടു. വനിതകളുടെ 400 മീറ്റർ ഫ്രീസ്റ്റൈൽ എസ് 8 നേടിയ ഓസ്ട്രേലിയയുടെ റിയോ പാരാലിമ്പിക്സിന്റെ ആദ്യ സ്വർണ്ണ മെഡൽ നേടി. അവർ ഒരു പുതിയ ലോക റെക്കോർഡ്, ഓഷ്യാനിയ റെക്കോർഡ് 4:40:33, അമേരിക്കൻ ജെസീക്ക ലോംഗ് സ്ഥാപിച്ച മുൻ ലോക റെക്കോർഡ് സമയത്തിന്റെ 0.11 സെക്കൻഡ് വ്യത്യാസത്തിൽ നേടി. വനിതാ 4 × 100 മീറ്റർ ഫ്രീസ്റ്റൈൽ റിലേയിൽ 34 പോയിന്റിൽ സ്വർണം നേടിയ ടീമിൽ അംഗമായിരുന്നു. വനിതാ 50 മീറ്റർ, 100 മീറ്റർ ഫ്രീസ്റ്റൈൽ എസ് 8 എന്നിവയിൽ മൂന്ന് വെള്ളി മെഡലുകൾ മാഡിസൺ എലിയറ്റിനും വനിതകളുടെ 4 × 100 മീറ്റർ മെഡ്‌ലി റിലേ 34 പോയിന്റിനും പിന്നിൽ നേടി.

റിയോ 2016-ൽ മത്സരിക്കുന്നതിനെ പ്രതിഫലിപ്പിച്ച് പാറ്റേഴ്സൺ പറയുന്നു, "ഞാൻ എവിടെയാണെന്ന് ഒരു വർഷം മുമ്പ് ആരെങ്കിലും എന്നോട് പറഞ്ഞിരുന്നെങ്കിൽ, 'ഇല്ല, ഇത് ഒരു തമാശയാണ്' എന്ന് ഞാൻ പറയുമായിരുന്നു". എന്നാൽ ജെസീക്ക ലോങിനെതിരായ ആദ്യ സ്വർണ്ണ മെഡൽ നേടിയതിന് ശേഷം അവർ പറയുന്നു, "എനിക്ക് ആക്രമണം നടത്തണമെന്നും കഠിനമായി പുറത്തുപോകണമെന്നും അതിനുവേണ്ടി പോരാടേണ്ടതുണ്ടെന്നും എനിക്കറിയാം. അവർ എന്റെ പുറകിലാണെന്ന് എനിക്കറിയാം. അതിനാൽ എനിക്ക് മുന്നോട്ട് പോകേണ്ടിവന്നു."

2019-ൽ ലണ്ടനിൽ നടന്ന ലോക പാരാ നീന്തൽ ചാമ്പ്യൻഷിപ്പിൽ വനിതകളുടെ 400 മീറ്റർ ഫ്രീസ്റ്റൈൽ എസ് 9 ൽ സ്വർണം നേടി.

2015-ൽ യൂണിവേഴ്സിറ്റി ഓഫ് സൺഷൈൻ കോസ്റ്റ് പാരാലിമ്പിക് പരിശീലന കേന്ദ്രത്തിലെ ജാൻ കാമറൂൺ അവരെ പരിശീലിപ്പിച്ചു. 2016 ന്റെ തുടക്കത്തിൽ, കോച്ച് ഹാർലി കൊനോലിയുടെ കീഴിൽ പരിശീലനത്തിനായി ലോൺടൺ നീന്തൽ ക്ലബിൽ ചേർന്നു. 2016-ൽ ക്വീൻസ്‌ലാന്റ് അക്കാദമി ഓഫ് സ്‌പോർട്ട് സ്‌കോളർഷിപ്പ് ഉടമയാണ്.

## അവലംബം

## ബാഹ്യ ലിങ്കുകൾ

* 
* 
*  (archive)

വർഗ്ഗം:1999-ൽ ജനിച്ചവർ
കെ.ഡി. പ്രസേനൻ

കേരളത്തിലെ ഒരു സി.പി.എം. നേതാവും പതിനാലാം നിയമസഭയിൽ ആലത്തൂരിനെ പ്രതിനിധീകരിക്കുന്ന അംഗവുമാണ് കെ.ഡി. പ്രസേനൻ. കെ. ദേവദാസിന്റേയും സി.എൻ. ഭാനുമതിയുടേയും മകനായി 1965 ഡിസംബർ 12ന് ആലത്തൂരിൽ ജനിച്ചു. ദീർഘനാൾ ആലത്തൂർ എംഎൽഎ ആയിരുന്ന ആർ. കൃഷ്ണൻ ഇദ്ദേഹത്തിന്റെ മുത്തച്ഛനാണ്. .

## രാഷ്ട്രീയ ജീവിതം
എസ്.എഫ്.ഐയിൽ അംഗമായി ആണ് കെ.ഡി.പ്രസേനൻ രാഷ്ട്രീയ ജീവിതം ആരംഭിച്ചത്. ഡി.വൈ.എഫ്.ഐയുടെ പാലക്കാട് ജില്ല മുൻ പ്രസിഡന്റും സി.പി.ഐ.എം അലത്തൂർ ഏരിയാ കമ്മിറ്റി മുൻ സെക്രട്ടറിയുമായും പ്രവർത്തിച്ചിട്ടുണ്ട്.
## അവലംബം

വർഗ്ഗം:1965-ൽ ജനിച്ചവർ
വർഗ്ഗം:ഡിസംബർ 12-ന് ജനിച്ചവർ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
എ യങ് വുമൺ സീറ്റെഡ് അറ്റ് ദി വിർജിനൽസ്

വളരെക്കാലം വ്യാപകമായി ചോദ്യം ചെയ്യപ്പെട്ടിരുന്നെങ്കിലും, യോഹാൻ വെർമീർ വരച്ചതാണെന്ന് ആരോപിക്കപ്പെട്ട ഒരു ചിത്രമാണ് **എ യങ് വുമൺ സീറ്റെഡ് അറ്റ് ദി വിർജിനൽസ്.** 1993 മുതലുള്ള സാങ്കേതിക പരിശോധനകളുടെ ഒരു പരമ്പര ആട്രിബ്യൂഷൻ സ്ഥിരീകരിച്ചു.ഇത് 1670-ൽ വരച്ചതാണെന്ന് കരുതപ്പെടുന്നു. ഇപ്പോൾ ഈ ചിത്രം ന്യൂയോർക്കിലെ ലൈഡൻ കളക്ഷന്റെ ഭാഗമാണ്.ലണ്ടനിലെ നാഷണൽ ഗാലറിയിലെ ലേഡി സീറ്റെഡ് അറ്റ് എ വിർജിനൽ എന്ന ചിത്രവുമായി ഇത് തെറ്റിദ്ധരിക്കാറുണ്ട്.

## ഉറവിടവും ആട്രിബ്യൂഷനും
പെയിന്റിംഗിന്റെ ആദ്യകാല തെളിവുകൾ വ്യക്തമല്ല. പക്ഷേ ഇത് വെർമീറിന്റെ ജീവിതകാലത്ത് പീറ്റർ വാൻ റുയിജ്‌വന്റെ ഉടമസ്ഥതയിലായിരുന്നിക്കാം. പിന്നീട് ജേക്കബ് ഡിസിയസിന് അനന്തരാവകാശമായി ലഭിച്ചു. 1904 ആയപ്പോഴേക്കും ഇത് ആൽഫ്രഡ് ബീറ്റിന്റെ ഉടമസ്ഥതയിലുള്ള രണ്ട് വെർമിർ ചിത്രങ്ങളിൽ ഒന്നായിരുന്നു. മറ്റൊന്ന് ലേഡി റൈറ്റിംഗ് എ ലെറ്റർ വിത് ഹെർ മെയ്ഡ് ആയിരുന്നു. 1960-ൽ ബാരൻ റോളിന് വിൽക്കുന്നതുവരെ ഈ ചിത്രം ബീറ്റ് കുടുംബത്തിൽ തുടർന്നു.1904-ൽ പ്രസിദ്ധീകരിച്ച ബീറ്റ് ശേഖരത്തിന്റെ കാറ്റലോഗിൽ വിവരിക്കുന്നതുവരെ ഈ പെയിന്റിംഗ് വ്യാപകമായി അറിയപ്പെട്ടിരുന്നില്ല.1904 ന് ശേഷമുള്ള ആദ്യ ദശകങ്ങളിൽ ഇത് ഒരു വെർമീർ ചിത്രം ആയി പരക്കെ അംഗീകരിക്കപ്പെട്ടു. ഇരുപതാം നൂറ്റാണ്ടിന്റെ മധ്യത്തിൽ, ചിലർ "വെർമിയേഴ്സ്" ഹാൻ വാൻ മീഗെരെൻ വ്യാജമാണെന്ന് കണ്ടെത്തിയതിനാൽ സംശയം മറ്റുള്ളവരിൽ പതിഞ്ഞു. അത് സഹായകരമായി.

1993-ൽ ബാരൺ റോളിൻ സോതെബിയോട് പെയിന്റിംഗിനെക്കുറിച്ച് ഗവേഷണം നടത്താൻ ആവശ്യപ്പെട്ടു. സാങ്കേതിക പരീക്ഷണങ്ങളുടെ ഒരു പരമ്പര തുടർന്നു. ഇത് ഒരു വെർമീർ ചിത്രം ആണെന്ന് മിക്ക വിദഗ്ധരെയും ബോധ്യപ്പെടുത്തിയി. ചിത്രകാരന്റെ മരണശേഷം ഭാഗങ്ങളായി പുനർനിർമ്മിച്ചതാകാം ഇത്.റോളിന്റെ അവകാശികൾ 2004 ൽ സോതെബീസ് വഴി പെയിന്റിംഗ് സ്റ്റീവ് വൈനിന് 30 ദശലക്ഷം ഡോളറിന് വിറ്റു. പിന്നീട് ഇത് തോമസ് കപ്ലാന്റെ ഉടമസ്ഥതയിലുള്ള ലൈഡൻ കളക്ഷനായി വാങ്ങി.യുണൈറ്റഡ് സ്റ്റേറ്റ്സ്, ബ്രിട്ടൻ, ജപ്പാൻ, ഇറ്റലി  , ഫ്രാൻസ് എന്നിവിടങ്ങളിൽ ഇത് സമീപകാലത്ത് നിരവധി വെർമീർ എക്സിബിഷനുകളിൽ പ്രത്യക്ഷപ്പെട്ടു.

## അവലംബം

## ബാഹ്യ ലിങ്കുകൾ
* Webpage on the painting at the Essential Vermeer website
* Leiden Collection catalogue entry

വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
വർഗ്ഗം:സ്ത്രീകളുടെ ചിത്രങ്ങൾ